title: 2012/96/UE: Deċiżjoni tal-Kunsill tas- 17 ta' Frar 2012 adattament u estensjoni tal-perjodu ta' applikazzjoni tal-miżuri xierqa stabbiliti għall-ewwel darba mid-Deċiżjoni 2002/148/KE li tikkonkludi l-konsultazzjonijiet maż-Żimbabwe taħt l-Artikolu 96 tal-Ftehim ta’ Sħubija l-ACP-KE

text:
               18.2.2012

               MT

               Il-Ġurnal Uffiċjali tal-Unjoni Ewropea

               L 47/47

         DEĊIŻJONI TAL-KUNSILL
   tas-17 ta' Frar 2012
   adattament u estensjoni tal-perjodu ta' applikazzjoni tal-miżuri xierqa stabbiliti għall-ewwel darba mid-Deċiżjoni 2002/148/KE li tikkonkludi l-konsultazzjonijiet maż-Żimbabwe taħt l-Artikolu 96 tal-Ftehim ta’ Sħubija l-ACP-KE
   (2012/96/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, b'mod partikolari l-Artikolu 217 tiegħu,
   Wara li kkunsidra l-Ftehim ta’ Sħubija bejn il-membri tal-Grupp tal-Istati Afrikani, tal-Karibew u tal-Paċifiku, minn naħa l-waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (1), u kif emendat l-ewwel f'Lussemburgu fil-25 ta' Ġunju 2005 (2) u emendat għat-tieni darba f'Ouagadougou fit-23 ta’ Ġunju 2010 (3), minn hawn 'il quddiem imsejjaħ il-“Ftehim ta’ Sħubija ACP-UE”, u b’mod partikulari l-Artikolu 96 tiegħu,
   Wara li kkunsidra l-Ftehim Intern bejn ir-rappreżentanti tal-gvernijiet tal-Istati Membri, li jiltaqgħu fil-Kunsill, dwar miżuri li għandhom jittieħdu u proċeduri li għandhom ikunu segwiti għall-implimentazzjoni tal-Ftehim ta' Sħubija ACP-KE (4), u b'mod partikulari l-Artikolu 3 tiegħu,
   Wara li kkunsidra l-proposta li saret mill-Kummissjoni Ewropea,
   Billi:

               (1)

               Bid-Deċiżjoni tal-Kunsill 2002/148/KE (5), il-konsultazzjonijiet mar-Repubblika taż-Żimbabwe taħt l-Artikolu 96(2)(c) tal-Ftehim ta’ Sħubija tal-ACP-UE ġew mitmuma u ttieħdu miżuri xierqa, kif speċifikat fl-Anness ma’ dik id-Deċiżjoni. Dawk il-miżuri ġew estiżi kull sena minn dak inhar.

               (2)

               Bid-Deċiżjoni tal-Kunsill 2011/106/UE (6), il- perjodu ta' applikazzjoni tal-miżuri ġie estiż għal perjodu ulterjuri ta' 12-il xahar sal-20 ta' Frar 2012.

               (3)

               Sadanittant, il-ħolqien ta’ Gvern ta' Għaqda Nazzjonali (GNU) ġie rikonoxxut bħala opportunità biex tiġi stabbilita mill-ġdid relazzjoni kostruttiva bejn l-Unjoni Ewropea u ż-Żimbabwe u biex tiġi sostnuta l-implimentazzjoni tal-programm ta’ riformi tagħha.

               (4)

               Filwaqt li l-qagħda ġenerali tjiebet, l-implimentazzjoni tar-riformi politiċi għadha batuta, u ċerti elementi essenzjali tal-Ftehim ta’ Sħubija ACP-UE, li għalih ikkommetta ruħu l-GNU fil-Ftehim Politiku Globali, għad iridu jiġu implimentati.

               (5)

               L-Unjoni Ewropea tirrikonoxxi l-isforzi li għamlu l-Komunità għall-Iżvilupp tan-Nofsinhar tal-Afrika u l-Afrika t'Isfel, bħala animaturi tal-Ftehim Politiku Globali, biex jistabbilixxu ambjent li jwassal għal elezzjonijiet kredibbli. Il-konklużjoni ta' referendum paċifiku dwar il-Kostituzzjoni għandha tirrapreżenta parti importanti tal-proċess,

         ADOTTA DIN ID-DEĊIŻJONI:
   Artikolu 1
   Il-miżuri msemmijin fl-ittra annessa ma’ din id-Deċiżjoni huma b’dan ritenuti bħala miżuri xierqa skont it-tifsira tal-Artikolu 96(2)(c) tal-Ftehim tas-Sħubija ACP-UE.
   Dawk il-miżuri għandhom japplikaw għal perjodu ta’ sitt xhur mill-20 ta’ Frar 2012 sal-20 ta’ Awwissu 2012. Dawn għandhom jinżammu taħt reviżjoni kostanti u jiġu vvalutati mill-ġdid fid-dawl ta' progress konkret fl-implimentazzjoni tal- Ftehim Politiku Globali u t-tħejjija ta' preparazzjoni għal elezzjonijiet paċifiċi u kredibbli.
   L-ittra annessa ma’ din id-Deċiżjoni għandha tiġi indirizzata lill-President taż-Żimbabwe, is-Sur Mugabe, u kopji tagħha għandhom jintbagħtu lill-Prim Ministru Tsvangirai u lis- Sur Welshman Ncube.
   Artikolu 2
   Din id-Deċiżjoni tidħol fis-seħħ fil-ġurnata tal-adozzjoni tagħha.
   Artikolu 3
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, is-17 ta’ Frar 2012.

            Għall-Kunsill

            Il-President

         M. SAREEN

      (1)  ĠU L 317, 15.12.2000, p. 3.

      (2)  ĠU L 209, 11.8.2005, p. 27.

      (3)  ĠU L 287, 4.11.2010, p. 3.

      (4)  ĠU L 317, 15.12.2000, p. 376.

      (5)  ĠU L 50, 21.2.2002, p. 64.

      (6)  ĠU L 43, 17.2.2011, p. 31.

      ANNESS

         ITTRA LILL-PRESIDENT TAŻ-ŻIMBABWE

      L-Unjoni Ewropea tagħti importanza kbira lid-dispożizzjonijiet tal-Artikolu 9 tal-Ftehim ta’ Sħubija ACP-UE. Ir-rispett għad-drittijiet tal-bniedem, l-istituzzjonijiet demokratiċi u l-Istat tad-Dritt jikkostitwixxu elementi essenzjali tal-Ftehim ta’ Sħubija u għalhekk jiffurmaw il-bażi tar-relazzjonijiet tagħna.
      Bl-ittra tad-19 ta’ Frar 2002, l-Unjoni Ewropea infurmatek bid-deċiżjoni tagħha li tikkonkludi l-konsultazzjonijiet li saru skont l-Artikolu 96 tal-Ftehim ta’ Sħubija ACP-UE u li tieħu miżuri xierqa fis-sens tal-Artikolu 96(2)(c) ta’ dak il-Ftehim. Permezz ta' ittri annwali, bl-aħħar waħda ddatata t-23 ta' Frar 2011, l-Unjoni Ewropea infurmatek bid-deċiżjonijiet tagħha li ma tirrevokax il-miżuri xierqa u testendi l-perjodu ta' applikazzjoni tagħhom.
      Sa mill bidu tiegħu fl-2009, il-progress miksub mill-Gvern ta' Għaqda Nazzjonali ibbażat fuq il-Ftehim Politiku Globali (FPG) kien milqugħ mill-Unjoni Ewropea. L-Unjoni Ewropea ttenni l-importanza kbira li tagħti lid-djalogu politiku kif previst fl-Artikolu 8 tal-Ftehim ta’ Sħubija ACP-UE, li nbeda uffiċjalment wara talba tal-Gvern taż-Żimbabwe waqt it-Trojka Ministerjali UE-Żimbabwe fit-18 u d-19 ta’ Ġunju 2009 fi Brussell. Kif maqbul miż-żewġ partijiet, l-għan ta' dan id-djalogu politiku huwa li progressivament ir-relazzjonijiet UE-Żimbabwe jiġu normalizzati tul l-implimentazzjoni tar-riformi previsti fl-FDG, biex b'hekk titwitta t-triq lejn elezzjonijiet kredibbli u paċifiċi.
      Bħala parti mill-proċess ġenerali ta' involviment mill-ġdid, l-Unjoni Ewropea ħadet passi biex ittaffi l-miżuri li japplikaw għaż-Żimbabwe. Ġew immodifikati miżuri xierqa biex jippermettu appoġġ għall-istituzzjonijiet u l-proċessi relatati mal-implimentazzjoni tal-FPG. L-Unjoni Ewropea provdit provviżorjament assistenza finanzjarja transitorja fil-forma ta' pakketti għal żmien qasir.
      Minn dakinhar l-Unjoni Ewropea kompliet tappoġġa l-isforzi li qed jagħmel il-Gvern ta' Għaqda Nazzjonali biex jimplimenta l-FPG, u laqgħet il-kisbiet li saru biex l-ekonomija ssir stabbli u biex jiġu restawrati servizzi soċjali bażiċi. Madanakollu, l-Unjoni Ewropea għadha qed tistenna li jsir progress rigward diversi riformi politiċi tal-FPG, inklużi l-proċess kostituzzjonali u r-riformi meħtieġa biex jinħoloq ambjent għal elezzjonijiet paċifiċi u kredibbli, kif ukoll progress fil-qasam tar-rispett lejn id-drittijiet umani u l-istat tad-dritt. F'dan il-kuntest l-Unjoni Ewropea tilqa' l-isforzi ta' faċilizzazjoni mmexxijin mir-Repubblika tal-Afrika t'Isfel u l-Komunità għall-Iżvilupp tan-Nofsinhar tal-Afrika, u t-twaqqif ta' pjan ta' direzzjoni miftihem mill-partijiet kollha.
      L-Unjoni Ewropea tilqa' dikjarazzjonijiet reċenti li saru mill-paritjiet Żimbabweni kollha kontra l-vjolenza politika, u tibqa' tittama li l-progress soċjali u ekonomiku reċenti jiġi kkumplimentat minn riformi politiċi li jwasslu għal elezzjonijiet paċifiċi u kredibbli.
      Biex tkompli takkumpanja l-proċess ta' transizzjoni, l-Unjoni Ewropea ddeċidiet li:

                  —

                  testendi l-miżuri xierqa tagħha stabbiliti fid-Deċiżjonijiet tal-Kunsill 2002/148/KE u 2010/97/PESK għar-riduzzjoni tal-perjodu ta' sitt xhur, b'dan ittenni r-rieda tal-Unjoni Ewropea li tikkunsidra mill-ġdid il-pożizzjoni tagħha fi kwalunkwe ħin wara li jittieħdu passi konkreti fl-implimentazzjoni tal-Ftehim Politiku Globali u fi tħejjija għall-elezzjonijiet.

                  —

                  tipprepara Dokument ta' Strateġija għall-Pajjiż fil-qafas tal-Fond Ewropew għall-Iżvilupp li jiġi iffirmat u implimentat hekk kif il-kundizzjonijiet jippermettu.

            Sadanittant, l-Unjoni Ewropea se tkompli tipprovdi assitenza ta' transizzjoni għall-irkupru ekonomiku, għas-setturi soċjali u għall-implimentazzjoni tal-FPG.
      Il-miżuri l-oħrajn kollha elenkati fl-Anness mad-Deċiżjoni tal-Kunsill 2002/148/KE jibqgħu japplikaw mingħajr bidliet. Id-Deċiżjoni tal-Kunsill tista’, jekk iċ-ċirkustanzi jinbidlu, tiġi riveduta fi kwalunkwe ħin qabel l-20 ta’ Awwissu 2012.
      Fid-dawl ta' dan ta' hawn fuq, l-Unjoni Ewropea tixtieq tistieden lill-Gvern taż-Żimbabwe għal djalogu politiku intensifikat skont l-Artikolu 8 tal-Ftehim ta' Sħubija ACP-UE sabiex tiddefinixxi passi ulterjuri lejn in-normalizzazzjoni tar-relazzjonijiet UE-Żimbabwe. F'dan il-kuntest, l-Unjoni Ewropea tistenna bil-ħerqa ż-żjara tal-Kumitat tal-Involviment mill-ġdid taż-Żimbabwe fi Brussell, li tittama jista' jiġi organizzat għall-futur qrib.
      Għoddni dejjem tiegħek,

               Għall-Kummissjoni

            …

               Għall-Kunsill

            …


title: 2011/158/UE: Deċiżjoni tal-Parlament Ewropew, tal-Kunsill u tal-Kummissjoni tal- 15 ta' Frar 2011 dwar it-tiġdid tal-mandat tal-membri tal-Kumitat ta’ Sorveljanza tal-Uffiċċju Ewropew ta’ Kontra l-Frodi (OLAF)

text:
               15.3.2011

               MT

               Il-Ġurnal Uffiċjali tal-Unjoni Ewropea

               L 67/26

         DEĊIŻJONI TAL-PARLAMENT EWROPEW, TAL-KUNSILL U TAL-KUMMISSJONI
   tal-15 ta' Frar 2011
   dwar it-tiġdid tal-mandat tal-membri tal-Kumitat ta’ Sorveljanza tal-Uffiċċju Ewropew ta’ Kontra l-Frodi (OLAF)
   (2011/158/UE)
   IL-PARLAMENT EWROPEW, IL-KUNSILL U L-KUMMISSJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw id-Deċiżjoni tal-Kummissjoni 1999/352/KE, KEFA, tat-28 ta’ April 1999 li twaqqaf l-Uffiċċju Ewropew ta’ Kontra l-Frodi (OLAF) (1), u b’mod partikolari l-Artikolu 4,
   Wara li kkunsidraw ir-Regolament (KE) Nru 1073/1999 tal-Parlament Ewropew u tal-Kunsill (2) u r-Regolament tal-Kunsill (Euratom) Nru 1074/1999 (3) dwar investigazzjonijiet immexxija mill-Uffiċċju Ewropew ta’ Kontra l-Frodi (OLAF), u b’mod partikolari l-Artikolu 11(2),
   Wara li kkunsidraw id-Deċiżjoni 2005/833/KE, Euratom tal-Parlament Ewropew, tal-Kunsill u tal-Kummissjoni tal-4 ta’ Novembru 2005 li tinnomina l-membri tal-Kumitat ta’ Sorveljanza tal-Uffiċċju Ewropew ta’ Kontra l-Frodi (OLAF) (4),
   Billi:

               (1)

               L-Artikolu 11(2) tar-Regolamenti (KE) Nru 1073/1999 u (Euratom) Nru 1074/1999 jipprovdi li l-Kumitat ta’ Sorveljanza “għandu jkun kompost minn ħames persuni indipendenti u esterni li jkollhom il-kwalifiki meħtieġa għall-ħatra fil-pajjiżi rispettivi tagħhom f’karigi ta’ anzjanità li għandhom x’jaqsmu mal-oqsma ta’ attività tal-Uffiċċju” u li dawn il-persuni għandhom jinħatru bi qbil komuni mal-Parlament Ewropew, il-Kunsill u l-Kummissjoni.

               (2)

               Skont l-Artikolu 11(3), il-mandat tal-membri tal-Kumitat ta’ Sorveljanza għandu jkun ta’ tliet snin u jista’ jiġġedded darba. Il-mandat tal-membri attwali tal-Kumitat ta’ Sorveljanza skada fit-30 ta’ Novembru 2008. Huma baqgħu jeżerċitaw il-funzjoni tagħhom sal-iskadenza tal-mandat tagħhom skont l-Artikolu 11(4) tar-Regolamenti.

               (3)

               Minħabba li l-mandat tal-membri tal-Kumitat ta’ Sorveljanza m’għandux ikun iktar minn sitt snin, il-mandat tal-membri attwali, li baqgħu fil-kariga sal-iskadenza tal-ewwel terminu tagħhom, għandu jiġġedded sat-30 ta’ Novembru 2011.

         ADOTTAW DIN ID-DEĊIŻJONI:
   Artikolu 1
   Dawn li ġejjin huma l-membri tal-Kumitat ta’ Sorveljanza tal-Uffiċċju Ewropew ta’ Kontra l-Frodi (OLAF) sat-30 ta’ Novembru 2011:

               —

               Sur Peter STRÖMBERG;

               —

               Sur Kálmán GYÖRGYI;

               —

               Sinjura Rosalind WRIGHT;

               —

               Sur Luis LÓPEZ SANZ-ARÁNGUEZ;

               —

               Sinjura Diemut R. THEATO.

         Artikolu 2
   Il-persuni kkonċernati għandhom jiġu nnotifikati mill-Kummissjoni dwar din id-deċiżjoni.
   Artikolu 3
   Din id-Deċiżjoni għandha jkollha effett mill-1 ta’ Diċembru 2008.
   Artikolu 4
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, il-15 ta’ Frar 2011.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         MARTONYI J.

            Għall-Kummissjoni

         Algirdas ŠEMETA

            Membru tal-Kummissjoni

      (1)  ĠU L 136, 31.5.1999, p. 20.

      (2)  ĠU L 136, 31.5.1999, p. 1.

      (3)  ĠU L 136, 31.5.1999, p. 8.

      (4)  ĠU L 312, 29.11.2005, p. 49.


title: 2005/769/KE: Regolament tal-Kummissjoni tas- 27 ta’ Ottubru 2005 li tistabbilixxi regoli dwar il-ksib ta’ għajnuna f’ikel mill-NGOs awtorizzati mill-Kummissjoni biex jixtru u jimmobilizzaw prodotti li għandhom jiġu forniti skond ir-Regolament tal-Kunsill (KE) Nru 1292/96 u li tabbroga d-Deċiżjoni tagħha tat- 3 ta’ Settembru 1998

text:
               12.12.2006

               MT

               Il-Ġurnal Uffiċjali ta’ l-Unjoni Ewropea

               532

         REGOLAMENT TAL-KUMMISSJONI
   tas-27 ta’ Ottubru 2005
   li tistabbilixxi regoli dwar il-ksib ta’ għajnuna f’ikel mill-NGOs awtorizzati mill-Kummissjoni biex jixtru u jimmobilizzaw prodotti li għandhom jiġu forniti skond ir-Regolament tal-Kunsill (KE) Nru 1292/96 u li tabbroga d-Deċiżjoni tagħha tat-3 ta’ Settembru 1998
   (2005/769/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-komunità Ewropea,
   Wara li kkunsidrat ir-Regolament tal-Kunsill (KE) Nru 1292/96 tas-27 ta’ Ġunju 1996 dwar il-politika ta’ għajnuna f’ikel u l-ġestjoni ta’ l-għajnuna f'ikel u operazzjonijiet speċjali ta’ sigurtà fl-ikel (1) u b’mod partikolari l-Artikolu 19(1) tiegħu,
   Billi:

               (1)

               L-Artikolu 3(1) tar-Regolament tal-Kummissjoni (KE) Nru 2519/97 tas-16 ta’ Diċembru 1997 li jistabbilixxi regoli ġenerali dwar il-mobilizzazzjoni ta’ prodotti li jridu jiġu forniti skond ir-Regolament tal-Kunsill (KE) Nru 1292/96 bħala għajnuna f’ikel mill-Komunità (2), jippermetti lill-Kummissjoni tawtorizza organizzazzjonijiet internazzjonali u non-governattivi li huma benefiċjarji ta’ l-għajnuna tal-Komunità biex jixtru u jimmobilizzaw huma stess il-prodotti għall-użu bħala proviżjonijiet ta' għajnuna, bil-kondizzjoni li l-Kummissjoni tistabbilixxi r-regoli u l-proċeduri li għandhom imbagħad japplikaw.

               (2)

               L-Artikolu 164 tar-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jistabbilixxi regoli dettaljati għall-implimentazzjoni tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3) (“ir-regoli implimentattivi”), jistipula li fejn l-implimentazzjoni ta’ azzjoni li dwarha wieħed jista’ jirċievi għotja tal-Komunità tinvolvi xiri, il-ftehim ta’ għotja milħuq għal dan il-għan għandu jinkludi r-regoli ta’ xiri li magħhom il-benefiċjarju għandu jkun konformi.

               (3)

               Artikolu 120 tar-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (4) (“Regolament Finanzjarju”) jagħmel l-għoti ta’ kuntratti ta’ xiri mill-benefiċjarju ta’ għotja suġġett għall-prinċipji stabbiliti fir-Regolament Finanzjarju u r-Regoli Implimentattivi tiegħu.

               (4)

               Ir-regoli ta’ xiri li għandhom isegwu l-korpi identifikati fil-parti 2 ta’ l-Anness tar-Regolament (KE) Nru 1292/96 għall-implimentazzjoni tal-politika ta’ għajnuna f’ikel huma diġà stabbiliti fil-ftehimiet ta’ kontribuzzjoni milħuqa mill-Kummissjoni ma’ dawn l-organizzazzjonijiet internazzjonali għal dan il-għan; għall-organizzazzjonijiet non-governattivi (NGOs), ir-regoli ta’ xiri u kondizzjonijiet oħra meħtieġa għall-mobilizzazzjoni ta’ l-għajnuna f’ikel u għar-rispett tal-prinċipji finanzjarji stabbiliti fir-Regolament Finanzjarju u r-regoli implimentattivi tiegħu għandhom ikunu bbażati b’mod partikolari fuq dawk stabbiliti bir-Regolament (KE) Nru 2519/97, adattat kif meħtieġ biex iqis is-sitwazzjoni tal-ġestjoni ta’ finanzi.

               (5)

               Ir-regoli ta’ xiri għandhom japplikaw fejn il-Kummissjoni tawtorizza l-NGOs li jixtru u jimmobilizzaw għajnuna f’ikel fi ħdan il-qafas tal-kuntratti li jridu jiġu ffirmati għall-implimentazzjoni tal-programm ta’ ħidma annwali ta’ għajnuna f’ikel, mingħajr ħsara għad-diskrezzjoni ta’ l-uffiċjal tal-Kummissjoni li jawtorizza li jinkludi f’kuntratti bħal dawn rekwiżiti addizzjonali għal skopijiet ta’ ġestjoni finanzjarja xieraq. Commission Decision 1998/2481 should therefore be repealed. Id-Deċiżjoni tal-Kummissjoni 1998/2481 għalhekk għandha tiġi abbrogata.

               (6)

               l-Artikolu 29 tar-Regolament (KE) Nru 1292/96, il-Kumitat ta’ Għajnuna f’Ikel u Sigurtà fl-Ikel ġie mgħarraf dwar il-miżura preżenti,

         ADOTTAT DAN IR-REGOLAMENT:
   Artikolu 1
   Ir-regoli dwar ix-xiri ta’ għajnuna f’ikel minn organizzazzjonijiet non-governattivi awtorizzati mill-Kummissjoni biex jixtru u jimmobilizzaw prodotti li jridu jiġu forniti skond ir-Regolament tal-Kunsill (KE) Nru 1292/96 huma stabbiliti fl-Anness ta’ din id-Deċiżjoni. Those rules shall form an integral part of the contracts and conventions concluded by the Commission for that purpose. Dawn ir-regoli għandhom jiffurmaw parti integrali mill-kuntratti u l-konvenzjonijiet milħuqa mill-Kummissjoni għal dan il-għan.
   Artikolu 2
   Id-Deċiżjoni tal-Kummissjoni tat-3 ta’ Settembru 1998 li tawtorizza ċerti organizzazzjonijiet li jirċievu għajnuna f’ikel tal-Komunità biex jixtru huma stess ċerti prodotti bħala provvista ta’ għajnuna f’ikel tal-Komunità hija abbrogata.
   Artikolu 3
   Din id-Deċiżjoni tibda sseħħ fid-data tal-pubblikazzjoni tagħha.

      Magħmul fi Brussell, nhar is-27 ta’ Ottubru 2005.

            Ghall-Kummissjoni

         Louis MICHEL

            Membru tal-Kummissjoni

      (1)  ĠU L 166, 5.7.1996, p. 1. Regolament kif l-aħħar emendat bir-Regolament (KE) Nru 1882/2003 tal Parlament Ewropew u tal-Kunsill (ĠU L 284, 31.10.2003, p. 1).

      (2)  ĠU L 346, 17.12.1997, p. 23.

      (3)  ĠU L 357, 31.12.2002, p. 1.

      (4)  ĠU L 248, 16.9.2002, p. 1.

      ANNESS
      L-organizzazzjoni non-governattiva li tibbenefika mill-għajnuna tal-Komunità (minn issa ’l quddiem “l-NGO”) għandha tapplika r-regoli li ġejjin għall-mobilizzazzjoni ta’ prodotti li jridu jiġu forniti skond ir-Regolament tal-Kunsill (KE) nru. 1292/96 bħala għajnuna f’ikel tal-Komunità, mingħajr ħsara għal xi rekwiżiti addizzjonali ta’ ġestjoni finanzjarja inkluża fil-kuntratt li jkun sar mal-benefiċjarju għall-implimentazzjoni tal-politika ta’ għajnuna f’ikel.
      I.   PRINĊIPJI ĠENERALI
      Dan l-Anness għandu japplika għall-prodotti li jridu jiġu forniti “b’xejn fid-destinazzjoni”.
      II.   REGOLI TA’ ORIĠINI POST TA’ XIRI TAL-PRODOTTI
      Skond x’ikunu l-kondizzjonijiet stabbiliti għal xi forniment partikolari, il-prodott li jrid jiġi fornit għandu jinxtara fil-Komunità Ewropea, jew pajjiż li qed jiżviluppa elenkat fl-Anness tar-Regolament (KE) Nru. 1292/96, li jekk jista’ jkun huwa ta’ l-istess reġjun ġeografiku. Sa fejn huwa possibbli, għandha tingħata prijorità lil xiri fil-pajjiż ta’ operazzjoni jew pajjiż qarib.
      F’ċirkostanzi eċċezzjonali u b’konformità mal-proċeduri stabbiliti fl-Artikolu 11(2) tar-Regolament (KE) Nru. 1292/96, il-prodotti jistgħu jinxtraw fis-suq ta’ pajjiż għajr għal dawk elenkati fl-Anness tar-Regolament (KE) Nru. 1292/96.
      L-NGO għandha tiżgura li l-prodotti li jridu jiġu forniti bħala għajnuna f’ikel jistgħu jiġu impurtati b’mod ħieles fil-pajjiż benefiċjarju u ma jkunux suġġetti għal xi dazju ta’ importazzjoni jew taxxa b’effett ekwivalenti.
      III.   KARATTERISTIĊI TAL-PRODOTTI
      Il-prodotti kemm jista’ jkun għandhom jaqblu mad-drawwiet ta’ nutrizzjoni tal-popolazzjoni benefiċjarja.
      Il-karatteristiċi tal-prodotti li jridu jiġu mmobilizzati bħala għajnuna f’ikel għandhom ikunu konsistenti mar-rekwiżiti stipulati fil-Komunikazzjoni mill-Kummissjoni marbuta mal-karatteristiċi tal-prodotti li jridu jiġu forniti bħala għajnuna f’ikel tal-Komunità (1).
      Barra minn hekk, l-imballaġġ għandu jkun konsistenti mal-ħtiġijiet stipulati fil-Komunikazzjoni mill-Kummissjoni marbuta ma’ l-imballaġġ tal-prodotti li jridu jiġu forniti bħala għajnuna f’ikel tal-Komunità (2).
      IV.   REGOLI TA’ NAZZJONALITÀ
      Is-sehem fil-proċeduri ta’ appalti stipulati fil-qafas ta’ mobilizzazzjoni ta’ prodotti li jridu jiġu forniti bħala għajnuna f’ikel għandu jkun miftuħ l-istess għal kulhadd għal kwalunkwe persuna naturali jew legali mill-Komunità Ewropea jew minn pajjiż li qed jiżviluppa elenkat fl-Anness tar-Regolament (KE) Nru 1292/96.
      L-appaltatur għandu jkun reġistrat legalment u f’pożizzjoni li jagħti prova ta’ dan jekk mitlub.
      V.   RAĠUNIJIET TA’ ESKLUŻJONI MIS-SEHEM FI PROĊEDURI TA’ XIRI PUBBLIKU U MINN GĦOTI TA’ KUNTRATTI
      1.   Raġunijiet ta’ esklużjoni mis-sehem fi proċeduri ta’ xiri pubbliku
      L-appaltaturi jiġu esklużi mis-sehem fi proċedura ta’ xiri pubbliku jekk:

                  (a)

                  ikunu falluti jew fi stat ta’ likwidazzjoni, jew ikollhom in-negozju tagħhom amministrat mill-qrati, ikunu daħlu f’xi arranġament mal-kredituri, ikunu ssospendew l-attivitajiet ta’ negozju, ikunu suġġetti għal proċedimenti li jirrigwardaw dawn l-affarijiet, jew ikunu fi kwalunkwe sitwazzjoni analoga li tkun ġejja minn proċedura simili stipulata fil-leġiżlazzjoni jew ir-regolamenti nazzjonali;

                  (b)

                  ikunu ġew kkundannati għal offiża li tikkonċerna l-kondotta professjonali tagħhom b'sentenza li għandha s-saħħa ta' res judicata;

                  (c)

                  kienu ħatja ta' kondotta professjonali ħażina u gravi pprovata bi kwalunkwe mezz li l-benefiċjarju ta’ l-għotja jista’ jiġġustifika;

                  (d)

                  ma jkunux ssodisfaw l-obbligazzjonijiet marbuta mal-ħlas tal-kontribuzzjonijiet ta' sigurtà soċjali jew il-ħlas ta' taxxi skond id-dispożizzjonijiet legali tal-pajjiż li fih ikunu stabbiliti jew dawk tal-pajjiż tal-benefiċjarju ta' l-għotja jew dawk tal-pajjiż li fih ikun se jsir il-kuntratt;

                  (e)

                  kienu suġġetti għal sentenza li għandha s-saħħa ta' res judicata minħabba frodi, korruzzjoni, involviment f'xi għaqda kriminali jew kwalunkwe attività oħra illegali li tkun ta' ħsara għall-interessi finanzjarji tal-Komunitajiet;

                  (f)

                  wara proċedura ta’ xiri pubbliku oħra jew proċedura ta’ għoti ffinanzjata mill-baġit tal-Komunità, ikunu ġew iddikjarati li wettqu ksur gravi ta’ kuntratt minħabba nuqqas ta’ konformità ma’ l-obbligazzjonijiet kuntrattwali tagħhom.

            L-appaltaturi jridu jiċċertifikaw li ma jinsabux f’xi waħda mis-sitwazzjonijiet elenkati hawn fuq.
      2.   Esklużjoni minn għoti ta’ kuntratti
      Il-kuntratti ma jistgħux jingħataw lill-appaltaturi li, matul il-proċedura ta’ xiri pubbliku:

                  (a)

                  huma suġġetti għal konflitt ta’ interess;

                  (b)

                  huma ħatja ta’ dikjarazzjoni falza huma u jagħtu t-tagħrif meħtieġ mill-benefiċjarju ta' l-għotja bħala kondizzjoni ta' parteċipazzjoni fil-proċedura tal-kuntratt jew jonqsu milli jipprovdu dan it-tagħrif.

            VI.   PROĊEDURI TA’ GĦOTJA
      1.   Dispożizzjonijiet ġenerali
      L-NGO għandħa tniedi sejħa miftuħa internazzjonali għal offerti ta’ kuntratti ta’ forniment b’valur ta’ EUR 150 000 jew aktar. Fil-każ ta’ sejħa miftuħa internazzjonali għal offerti, l-NGO għandha tippubblika avviż ta' offerti fil-mezzi kollha xierqa, b'mod partikolari fuq il-websajt ta' l-NGO, fl-istampa internazzjonali u fl-istampa nazzjonali tal-pajjiż li fih tkun qed titwettaq l-Azzjoni, jew perjodiċi speċjalisti oħra.
      Kuntratti ta’ forniment għal valur ta’ EUR 30 000 jew aktar iżda inqas minn EUR 150 000 għandhom jingħataw permezz ta’ proċedura ta’ offerta miftuħa ppubblikata lokalment. Fil-każ ta’ proċedura ta’ offerta lokali miftuħa, l-avviż ta’ l-offerta għandu jiġi ppubblikat fil-mezzi kollha xierqa iżda f’dak il-pajjiż biss li fih l-Azzjoni tkun qegħdha titwettaq. Għandha iżda tipprovdi lil fornituri eliġibbli oħra bl-istess opportunitajiet ta’ dawk ta’ ditti lokali.
      Kuntratti ta’ forniment b’valur ta’ anqas minn EUR 30 000 għandhom jingħataw permezz ta’ proċedura kompetittiva nnegozjata mingħajr pubblikazzjoni, li fiha l-NGO tikkonsulta ta’ l-inqas tliet fornituri magħżula minnha u tinnegozja l-kondizzjonijiet tal-kuntratt ma’ fornitur wieħed minnhom jew aktar.
      Kuntratti ta’ forniment b’valur ta’ anqas minn EUR 5 000 jistgħu jingħataw fuq bażi ta’ offerta waħda.
      Il-limiti ta’ żmien li fih iridu jaslu l-offerti u t-talbiet ta’ parteċipazzjoni għandhom ikunu biżżejjed sabiex jippermettu lill-partijiet interessati perjodu raġonevoli u xieraq biex iħejju u jissottomettu l-offerti tagħhom.
      2.   Proċedura nnegozjata
      Il-Benefiċjarju jista’ juża l-proċedura nnegozjata fuq bażi ta’ offerta waħda fil-każijiet li ġejjin:

                  (a)

                  fejn, għal raġunijiet ta’ urġenza estrema, riżultat ta’ grajjiet li l-Benefiċjarju ma setax ibassar u li bl-ebda mod ma setgħu jiġu attribwiti lilu, il-limitu ta’ żmien għall-proċeduri msemmija fit-taqsima 6.1 hawn fuq ma jistax jinżamm.

            Iċ-ċirkustanzi invokati biex jiġġustifikaw l-urġenza estrema m’għandhom bl-ebda mod ikunu attribwibbli għall-Benefiċjarju.

                  (b)

                  Azzjonijiet imwettqa f’sitwazzjonijiet ta’ kriżi identifikati mill-Kummissjoni jitqiesu bħala li jissodisfaw il-prova ta’ urġenza estrema. Il-Kummissjoni se tinforma lill-Benefiċjarju jekk tkun teżisti sitwazzjoni ta’ kriżi u meta tkun waslet fit-tmiem.

                  (c)

                  għal kunsinni addizzjonali mill-fornitur oriġinali intenzjonati jew bħala sostituzzjoni parzjali tal-provvisti jew installazzjonijiet normali jew bħala l-estensjoni tal-provvisti jew estensjonijiet eżistenti, fejn bidla fil-fornitur tobbliga lill-Benefiċjarju jakkwista tagħmir li għandu karatteristiċi tekniċi differenti li jirriżultaw f'inkompatibilità jew diffikultajiet tekniċi sproporzjonati fit-tħaddim u ż-żamma.

                  (d)

                  Fejn il-proċedura ta’ l-offerti tkun mingħajr suċċess, jiġifieri fejn ebda offerta kwalitattivament u/jew finanzjarjament ta’ siwi ma tkun waslet. F’każijiet bħal dawn, wara li jħassar il-proċedura ta’ offerti, il-Benefiċjarju jista’ jinnegozja ma’ appaltatur wieħed jew aktar magħżula minnu, minn fost dawk li jkunu ħadu sehem fil-proċedura ta’ offerti, sakemm il-kondizzjonijiet inizjali tal-proċedura ta’ offerti ma jkunux inbidlu b'mod sostanzjali.

                  (e)

                  fejn il-kuntratt ikkonċernat jingħata lil korpijiet b’monopolju de jure jew de facto, sostanzjat kif xieraq fid-deċiżjoni ta’ għotja tal-Kummissjoni;

                  (f)

                  Kuntratt bi ftehim dirett jista’ jittieħed meta jkun iġġustifikat mill-kundizzjonijiet partikolari ta’ xi forniment u, b’mod partikolari, fil-każ ta’ forniment sperimentali.

            3.   Obbligazzjonijiet għas-sottomissjoni ta’ offerti
      L-NGO għandha tispeċifika fl-avviż ta’ offerti l-forma u l-limitu ta’ żmien li skond huma għandha ssir l-offerta ta’ l-appaltatur.
      It-talbiet kollha ta’ parteċipazzjoni u l-offerti ddikjarati bħala li jissodisfaw il-ħtiġijiet għandhom ikunu evalwati u kklassifikati fuq bażi ta’ kriterji ta’ eskluzjoni, għażla u għotja mħabbra minn qabel. Dan il-kumitat irid ikollu għadd ta’ membri bil-fart, ta’ l-inqas tlieta, bil-ħiliet tekniċi u amministrattivi kollha meħtieġa biex jagħtu opinjoni infurmata dwar l-offerti.
      Offerta waħda tista’ tintbagħat għal kull lott. Din għandha tkun valida biss jekk tkun relatata ma’ lott komplut. Fejn lott ikun maqsum f’partijiet ta’ lottijiet, l-offerta għandha tkun stabbilita bħala l-medja tagħhom. Fejn is-sejħa għall-offerti tkun marbuta mal-forniment ta’ aktar minn lott wieħed, offerta separata għandha tintbagħat għal kull lott. L-appaltatur mhux obbligat li jippreżenta offerta għal-lottijiet kollha.
      L-offerti għandhom jipprovdu:

                  —

                  l-isem u l-indirizz ta’ l-appaltatur;

                  —

                  in-numri ta’ referenza tas-sejħa għall-offerti, il-lott u l-azzjoni;

                  —

                  il-piż nett tal-lott jew l-ammont speċifiku monetarju li miegħu hija marbuta l-offerta;

                  —

                  il-prezz propost għal kull tunnellata metrika netta ta’ prodott li bih l-appaltatur jimpenja ruħu li jwettaq il-forniment skond il-kondizzjonijiet stipulati;

            jew

                  —

                  fejn is-sejħa għall-offerti hija għal kuntratt ta’ forniment ta’ kwantità massima ta’ xi prodott partikolari għal ammont monetarju speċifiku, il-kwantità netta ta’ prodotti li jiġu offruti;

                  —

                  l-ispejjeż ta’ trasport għall-istadju speċifiku ta’ kunsinna;

                  —

                  il-limitu ta’ żmien għall-kunsinna.

            L-offerta għandha tkun valida biss jekk ikollha magħha evidenza li garanzija ta’ offerta ġiet reġistrata. L-ammont tal-garanzija ta’ offerta, espress fil-valuta tal-ħlas, u l-perjodu ta’ validità, għandhom jiġu stipulati fl-avviż ta’ offerti. Il-garanzija għandha tirrappreżenta minimu ta’ 1 % ta’ l-ammont totali ta’ l-offerta, u l-perjodu ta’ validità għandu jkun ta’ l-inqas xahar.
      Il-garanzija għandha tiġi rreġistrata favur l-NGO f’forma ta’ sigurtà minn istituzzjoni ta’ kreditu rikonoxxuta minn Stat Membru jew aċċettata mill-NGO. Il-garanzija għandha tkun irrevokabbli u tkun tista’ tissejjaħ ma’ l-ewwel talba.
      Fil-każ ta’ mobilizzazzjoni fil-pajjiż li huwa stess benefiċjarju ta’ l-għajnuna f’ikel, l-NGO tista’ tiddefinixxi fl-avviż ta’ offerti kondizzjonijiet oħrajn għall-garanzija filwaqt li titqies id-dwana tal-pajjiż.
      Il-garanzija għandha tiġi rilaxxata:

                  —

                  b’ittra jew fax mill-NGO fejn l-offerta ma ġietx aċċettata jew ma ntlaqatx, jew fejn ebda kuntratt ma ngħata;

                  —

                  fejn l-appaltatur, nominat bħala l-fornitur, irreġistra l-garanzija ta’ kunsinna.

            Il-garanzija tintilef jekk il-fornitur jonqos milli jipprovdi l-garanzija ta’ kunsinna f’limitu ta’ żmien fiss raġonevoli wara li jingħata l-kuntratt u anki jekk l-appaltatur jirtira l-offerta tiegħu wara li tkun waslet.
      Offerta li ma tintbagħatx skond dawn id-dispożizzjonijiet jew li jkun fiha riżervi jew kondizzjonijiet għajr għal dawk stipulati fis-sejħa ta’ offerti ma tintlaqax.
      Ebda offerta ma tista’ tinbidel jew tiġi rtirata wara li tkun waslet.
      L-għotja ssir lill-appaltatur li ssottometta l-aktar offerta baxxa li tissodisfa l-kondizzjonijiet kollha tas-sejħa ta’ offerti, b’mod partikolari l-karatteristiċi tal-prodotti mmobilizzati. Fejn l-aktar offerta baxxa tkun ippreżentata fl-istess ħin minn numru ta’ appaltaturi, il-kuntratt jingħata bix-xorti.
      Meta l-kuntratt jingħata, kemm il-fornitur kif ukoll l-appaltaturi li l-offerta tagħhom ma ntlaqatx għandhom jiġu avżati kif xieraq b’ittra jew fax.
      L-NGO tista’ tiddeċiedi li ma tagħtix il-kuntratt malli tgħaddi l-ewwel jew it-tieni skadenza, b’mod partikolari fejn l-offerti mibgħuta jkunu ’l barra mill-medda ta’ prezzijiet normali tas-suq. L-NGO mhix marbuta li tagħti raġunijiet għad-deċiżjoni tagħha. L-appaltaturi għandhom jiġu infurmati bid-deċiżjoni ta’ nuqqas ta’ għoti ta’ kuntratt b’avviż bil-miktub, fi żmien tlett ijiem tax-xogħol.
      VII.   OBLIGAZZJONIJIET TAL-FORNITUR U KONDIZZJONIJIET TA’ FORNIMENT
      L-NGO għandha tispeċifika fl-avviż ta’ offerti l-kondizzjonijiet rilevanti għar-responsabbiltajiet tal-fornitur skond ir-regoli ppreżenti, u l-fornitur għandu jwettaq l-obbligazzjonijiet tiegħu b’konformità mal-kondizzjonijiet kollha stipulati fl-avviż ta’ offerti kif ukoll dawk li jirriżultaw mill-offerta tiegħu.
      Il-fornitur għandu jorganizza t-trasport bi spejjeż tiegħu skond ir-rotta l-aktar xierqa filwaqt li jqis il-limitu ta’ żmien approvat, mill-port ta’ trasportazzjoni jew il-moll fejn issir it-tagħbija indikat fl-offerta tiegħu sal-post finali ta’ destinazzjoni speċifikat fl-avviż ta’ offerti.
      Iżda, fuq talba bil-miktub tal-fornitur l-NGO tista’ tawtorizza li l-port ta’ trasportazzjoni jew il-moll fejn issir it-tagħbija jinbidlu, sakemm l-ispejjeż marbuta ma’ dan jaqgħu fuq il-fornitur.
      Il-fornitur għandu joħroġ polza ta’ assigurazzjoni marittima jew jitlob li jkun kopert minn polza ġenerali. L-assigurazzjoni għandha tkun a’ l-inqas għall-ammont ta’ l-offerta u għandha tkopri r-riskji kollha assoċjati mal-ġarr u kwalunkwe attività oħra marbuta mal-provvista mill-fornitur sa l-istadju ta’ kunsinna speċifikat. Għandha wkoll tkopri l-ispejjeż kollha ta’ ssortjar, irtirar jew qerda ta’ merkanzija li jkollha ħsara, l-imballaġġ mill-ġdid u analiżi tal-merkanzija fejn il-medja ma twaqqafx milli jiġu aċċettati mill-benefiċjarju.
      Il-merkanzija ma tistax tiġi kkunsinnata f’kunsinni maqsuma fuq aktar minn bastiment wieħed, sakemm l-NGO ma taqbilx li jsir hekk. F’dan il-każ, l-NGO teħtieġ li l-fornitur jerfa’ l-ispejjeż addizzjonali ta’ ċċekkjar.
      Fejn xieraq, l-avviż ta’ offerti jista’ jispeċifika data li qabilha kull kunsinna tkun ikkunsidrata prematura.
      Il-kunsinna għandha tkun kompluta meta l-prodotti kollha jkunu ġew ikkunsinnati “ħielsa fid-destinazzjoni”. Il-fornitur għandu jerfa’ l-ispejjeż kollha sakemm il-prodotti jkunu disponibbli fil-maħżen ta’ destinazzjoni.
      Il-fornitur għandu jieħu r-riskji kollha, inkluż ta’ prodotti li jintilfu jew jitħassru, li għalihom il-prodotti jistgħu jkunu soġġetti sa tmiem il-kunsinna u r-reġistrar ta’ dan il-fatt minn min ikun qed iżomm kontroll fiċ-ċertifikat finali ta’ konformità (ara punt 8).
      Il-fornitur għandu jgħarraf minnufih lill-benefiċjarju u lill-kontrollur bil-miktub dwar il-mezzi ta’ trasport użati, id-dati tat-tagħbija, id-data tal-wasla mistennija fid-destinazzjoni, u kull inċident li jseħħ sakemm il-prodotti jkunu fil-vjaġġ.
      Il-fornitur għandu jwettaq il-formalitajiet marbuta mal-liċenzja ta’ esportazzjoni u ta’ ħruġ mid-dwana billi jerfa’ l-ispejjeż u l-ħlas relatati.
      Sabiex ikun żgurat li jissodisfa l-obbligazzjonijiet tiegħu, il-fornitur għandu jressaq garanzija ta’ kunsinna sa ċerta data ta’ skadenza raġonevoli wara n-notifika ta’ l-għotja tal-kuntratt. Din il-garanzija, espressa fil-valuta tal-ħlas, għandha tirrappreżenta 5 sa 10 % ta’ l-ammont totali ta’ l-offerta. Il-perjodu ta’ validità għandu jiskadi xaħar wara d-data tal-kunsinna finali. Għandha titressaq bl-istess mod bħall-garanzija ta’ l-offerta.
      Il-garanzija ta’ kunsinna għandha tinħareġ kompletament b’ittra jew fax mill-NGO meta l-fornitur:

                  —

                  ikun wettaq il-forniment b’konformità ma’ l-obbligazzjonijiet kollha tiegħu; jew

                  —

                  ikun inħeles mill-obbligazzjonijiet tiegħu;

            jew

                  —

                  ma jkunx wettaq il-forniment għal raġunijiet ta’ forza maġġuri rikonoxxuta mill-NGO.

            VIII.   SORVELJANZA
      Malli jingħata l-kuntratt, l-NGO għandha tgħarraf lill-fornitur ta’ l-aġenzija li tkun responsabbli biex tivverifika u tiċċertifika l-kwalità, kwantità, imballaġġ u immarkar tal-prodotti li jridu jiġu kkunsinnati fir-rigward ta’ kull forniment, billi toħroġ iċ-ċertifikat ta’ konformità jew iċ-ċertifikat ta’ kunsinna, u ġeneralment tikkoordina l-istadji kollha ta’ l-operazzjoni ta’ forniment (minn issa ’l quddiem imsemmija “l-aġenzija ta’ sorveljanza”).
      Wara n-notifika ta’ l-għotja tal-kuntratt, il-fornitur għandu jinforma bil-miktub lill-aġenzija ta’ sorveljanza bl-isem u l-indirizz tal-fornitur, ta’ min jippakkja jew ta’ min għandu jkollu maħżuna l-prodotti li jridu jiġu kkunsinnati, u d-data bejn wieħed u ieħor ta’ manifattura jew ippakkjar, kif ukoll l-isem tar-rappreżentant tiegħu fil-post tal-kunsinna.
      L-aġenzija ta’ sorveljanza għandha twettaq ta’ l-inqas żewġ kontrolli, ibbażati fuq termini ta’ referenza li jkunu konformi ma’ l-istandards internazzjonali ta’ sorveljanza, kif ġej:

                  (a)

                  Kontroll provviżorju għandu jitwettaq meta jitgħabbew il-prodotti jew fil-fabbrika. Il-kontroll finali għandu jsir fl-istadju ta’ kunsinna li jkun speċifikat.

                  (b)

                  Meta l-kontroll proviżorju jkun komplut, l-aġenzija ta’ sorveljanza għandha toħroġ ċertifikat proviżorju ta’ konformità lill-fornitur, suġġett għal riżervazzjoni jekk ikun meħtieġ. L-aġenzija ta’ sorveljanza għandha tiddikjara jekk hemmx xi riżerva b’tali mod li l-prodotti ma jkunux aċċettabbli fl-istadju ta’ kunsinna.

                  (c)

                  Meta l-kontroll finali jkun komplut, l-aġenzija ta’ sorveljanza għandha toħroġ ċertifikat finali ta’ konformità lill-fornitur li jispeċifika b’mod partikolari d-data ta’ meta l-forniment ikun komplut u l-kwantità netta fornita; dan iċ-ċertifikat għandu jkun suġġett għal riżervazzjoni jekk meħtieġ.

                  (d)

                  Fejn l-aġenzija ta’ sorveljanza toħroġ “avviż ta’ riżerva” motivata, għandha tavża lill-fornitur u l-NGO bil-miktub kemm jista’ jkun malajr. Jekk il-fornitur jixtieq iqajjem kwistjoni dwar dak li jkun instab ma’ l-aġenzija ta’ sorveljanza u l-NGO, għandu jagħmel dan fi żmien jumejn tax-xogħol wara li jintbagħat dan l-avviż.

            L-ispejjeż tal-kontrolli msemmija hawn fuq għandhom jaqgħu fuq l-NGO. Il-fornitur għandu jerfa’ l-konsegwenzi finanzjarji fil-każ ta’ nuqqasijiet ta’ kwalità jew preżentazzjoni mhux fil-ħin ta’ prodotti għall-iċċekkjar.
      Jekk il-fornitur jew il-benefiċjarju jsib oġġezzjoni dwar dak li jinstab matul kontroll, l-aġenzija ta’ sorveljanza, wara l-awtorizzazzjoni ta’ l-NGO, għandha tara li jkun hemm spezzjoni ta’ reviżjoni, skond in-natura ta’ l-oġġezzjoni, teħid ta’ kampjuni ta’ reviżjoni, analiżi ta’ reviżjoni, u/jew użin jew iċċekkjar mill-ġdid ta’ l-imballaġġ. L-ispezzjoni ta’ revizjoni għandha ssir mill-aġenzija jew laboratorju nnominat bi ftehim bejn il-fornitur, il-benefiċjarju aħħari u l-aġenzija ta’ sorveljanza.
      L-ispejjeż ta’ din l-ispezzjoni ta’ reviżjoni għandhom jaqgħu fuq il-parti telliefa.
      Jekk iċ-ċertifikat finali ta’ konformità ma jinħariġx wara li jkunu twettqu l-kontrolli jew l-ispezzjoni ta’ reviżjoni, il-fornitur għandu jkollu l-obbligu li jipprovdi l-prodotti mill-ġdid.
      L-ispejjez ta’ provvista mill-ġdid u tal-kontrolli relatati għandhom jaqgħu fuq il-fornitur.
      L-aġenzija ta’ sorveljanza għandha toħroġ avviżi bil-miktub lir-rappreżentanti tal-fornitur u tal-benefiċjarju aħħari biex ikunu preżenti waqt l-operazzjonijiet ta’ ċċekkjar, b’mod partikolari waqt li jittieħdu kampjuni biex jiġu użati għall-analiżi. It-teħid ta’ kampjuni għandu jsir b’konformità mal-prassi professjonali. Meta t-teħid ta' kampjuni jitwettaq, l-aġenzija ta’ sorveljanza għandha tieħu żewġ kampjuni addizzjonali li għandhom jinżammu ssiġillati għad-dispożizzjoni ta’ l-NGO bil-għan ta’ aktar kontrolli jew fil-każ ta’ oġġezzjonijiet li jitqajmu mill-benefiċjarju jew il-fornitur.
      L-ispejjeż tal-prodotti meħuda bħala kampjuni għandhom jaqgħu fuq il-fornitur.
      Min jirċievi l-prodotti għandu joħroġ ċertifikat ta’ akkwist ta’ kontroll lill-fornitur mingħajr dewmien wara li l-prodotti jkunu ġew forniti “ħielsa fid-destinazzjoni” u l-fornitur ikun ipprovda lill-benefiċjarju ċertifikat oriġinali finali ta’ konformità, u fattura pro forma li tistabbilixxi sew il-valur tal-prodotti kif ukoll it-trasferiment tagħhom lill-benefiċjarju mingħajr ħlas.
      Għall-prodotti forniti fil-massa, tolleranza ta’ 3 % bil-piż (mingħajr il-piż tal-kampjuni) taħt il-kwantità mitluba hija applikabbli. Għall-prodotti forniti fl-imballaġġ, din it-tolleranza hija limitata għal 1 %. Fejn jinqabżu t-tolleranzi, l-NGO tista’ titlob lill-fornitur jagħmel kunsinna addizzjonali bl-istess kondizzjonijiet finanzjarji tal-kunsinna tal-bidu.
      IX.   KUNDIZZJONIJIET TA’ ĦLAS
      Is-somma li trid titħallas mill-NGO lill-fornitur m’għandix taqbeż l-ammont ta’ l-offerta flimkien ma’ xi spejjeż, mingħajr xi tnaqqis stipulat hawn taħt.
      Fejn il-kwalità, l-imballaġġ jew l-immarkar tal-prodotti jinstabu fl-istadju tal-kunsinna li ma jikkorrispondux ma’ l-ispeċifikazzjonijiet, mingħajr ma jkunu b’mod li jkunu waqqfu l-ħruġ ta’ ċertifikat ta’ akkwist ta’ kontroll, l-NGO, filwaqt li tikkalkola s-somma li trid titħallas, tista’ tapplika xi tnaqqis.
      Ħlief għal każijiet ta’ forza maġġuri, il-garanzija ta’ kunsinna tintilef parzjalment fuq bażi akkumulattiva fil-każijiet li ġejjin:

                  —

                  10 % tal-valur tal-kwantitajiet mhux kunsinnati, mingħajr ħsara għat-tolleranzi msemmija f’punt 8 hawn fuq;

                  —

                  0,1 % tal-valur tal-kwantitajiet forniti wara l-iskadenza, għal kull jum ta’ dewmien;

                  —

                  fejn xieraq, u biss jekk dan ikun speċifikat fl-avviż ta’ offerti, 0,1 % kuljum meta l-prodotti jkunu ġew ikkunsinnati qabel iż-żmien.

            L-ammont tal-garanziji li jintilfu għandu jitnaqqas mill-ammont finali li jrid jitħallas. Il-garanziji jinħelsu mbagħad flimkien kompletament.
      L-NGO tista’ tħallas lura lill-fornitur, fuq talba tiegħu bil-miktub, ċerti spejjeż addizjonali, bħal pereżempju dawk ta’ ħażna jew assigurazzjoni fil-fatt imħallsa mill-fornitur, iżda esklużi xi spejjeż amministrattivi, li l-NGO għandha tevalwa fuq il-bażi ta’ dokumenti xierqa ta’ appoġġ, sakemm ċertifikat ta’ akkwist ta’ kontroll jew ċertifikat ta’ kunsinna jkun ħareġ mingħajr riżerva marbuta man-natura ta’ l-ispejjeż mitluba, u fil-każ ta’:

                  —

                  estenzjoni tal-perjodu ta’ kunsinna fuq talba ta’ min jirċievi; jew

                  —

                  dewmien li jaqbeż 30 jum bejn id-data ta’ kunsinna u l-ħruġ taċ-ċertifikat ta’ akkwist ta’ kontroll, jew il-ħruġ taċ-ċertifikat finali ta’ konformità.

            Spejjeż addizzjonali ma jigux aċċettati jekk jaqbżu:

                  —

                  EUR 1 għal kull tunnellata ta’ prodotti bil-massa u EUR 2 għal kull tunnellata ta’ prodotti pproċessati kull ġimgħa fil-każ ta’ spejjeż ta’ ħażna;

                  —

                  0,75 % fis-sena tal-valur tal-prodotti fil-każ ta’ spejjeż ta’ assigurazzjoni.

            Is-somma li trid titħallas għandha titħallas fuq talba tal-fornitur mibgħuta f’żewġ kopji. Talba għall-ħlas ta’ l-ammont kollu ta’ l-offerta jew il-bilanċ tiegħu għandha tinhemeż mad-dokumenti li ġejjin:

                  —

                  fattura għas-somma mitluba;

                  —

                  l-oriġinal taċ-ċertifikat ta’ akkwist ta’ kontroll;

                  —

                  kopja ffirmata u ċċertifikata mill-fornitur bħala li tikkonforma ma’ l-oriġinali taċ-ċertifikat finali ta’ konformità.

            Meta 50 % tal-kwantità totali stabbilita fl-avviż ta’ offerta tkun ġiet ikkunsinnata, il-fornitur jista’ jippreżenta talba għal ħlas bil-quddiem flimkien ma’ fattura għas-somma mitluba u kopja taċ-ċertifikat proviżorju ta’ konformità.
      Kull talba għal pagament ta’ l-ammont sħiħ ta’ l-offerta jew il-bilanċ tiegħu għandha tiġi ppreżentata lill-NGO wara l-ħruġ taċ-ċertifikat ta’ akkwist ta’ kontroll. Il-pagamenti kollha għandhom isiru fi żmien 60 jum minn meta l-NGO tirċievi talba kompluta u preċiża għal pagament. Dewmien mhux iġġustifikat iwassal għal imgħax arretrat bir-rata ta’ kull xahar applikata mill-Bank Ċentrali Ewropew.
      X.   DISPOŻIZZJONI FINALI
      Hija l-NGO li trid tiddeċiedi jekk fornitur li jonqos li jfornixxi l-prodotti jew li jissodisfa waħda mill-obbligazzjonijiet tiegħu ikunx minħabba forza maġġuri jew le. L-ispejjeż li jirriżultaw minn każ ta’ forza maġġuri rikonoxxut mill-NGO għandhom jaqgħu fuq din ta’ l-aħħar.

         (1)  ĠU C 312, 31.10.2000, p. 1.

         (2)  ĠU C 267, 13.9.1996, p. 1.


title: 2008/365/KE: Deċiżjoni tal-Kummissjoni tat- 30 ta’ April 2008 li twaqqaf grupp ta’ esperti dwar l-edukazzjoni finanzjarja

text:
               9.5.2008

               MT

               Il-Ġurnal Uffiċjali ta’ l-Unjoni Ewropea

               L 125/36

         DEĊIŻJONI TAL-KUMMISSJONI
   tat-30 ta’ April 2008
   li twaqqaf grupp ta’ esperti dwar l-edukazzjoni finanzjarja
   (2008/365/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               L-Artikolu 3 tat-Trattat li jistabbilixxi l-Komunità Ewropea jelenka, bħala waħda mill-attivitajiet tal-Komunità, suq intern ikkaratterizzat mit-tneħħija, bejn l-Istati Membri, ta’ l-ostkli għall-moviment liberu tal-merkanzija, il-persuni, is-servizzi u l-kapital.

               (2)

               L-Artikolu 95 tat-Trattat li jistabbilixxi l-Komumità Ewropea jobbliga lill-Kummissjoni biex fil-proposti tagħha għat-twaqqif u t-tħaddim tas-suq intern fir-rigward tal-protezzjoni tal-konsumatur, għandha tieħu bħala bażi livell għoli ta’ protezzjoni, filwaqt li tqis kull żvilupp ġdid imsejjes fuq fatti xjentifiċi.

               (3)

               L-Artikolu 149 tat-Trattat li jistabbilxxi l-Komunità Ewropea jobbliga lill-Komunità tikkontribwixxi għall-iżvilupp ta’ edukazzjoni ta’ kwalità billi tinkoraġġixxi l-kooperazzjoni bejn l-Istati Membri u, jekk ikun meħtieġ, billi tappoġġa u tissupplimenta l-azzjonijiet tagħhom, filwaqt li tirrispetta għal kollox ir-responsabbiltà ta’ l-Istati Membri għal dak li hu kontenut tat-tagħlim u l-organizzazzjoni ta’ sistemi ta’ edukazzjoni u d-diversità kulturali u lingwistika tagħhom.

               (4)

               L-Artikolu 153 tat-Trattat li jistabbilxxi l-Komunità Ewropea jobbliga lill-Komunità sabiex tippromwovi l-interessi tal-konsumaturi u sabiex tassigura livell għoli ta’ ħarsien tal-konsumatur billi tikkontribwixxi għall-ħarsien tas-saħħa, is-sigurtà u l-interessi ekonomiċi tal-konsumaturi, kif ukoll il-promozzjoni tad-dritt tagħhom għall-informazzjoni, l-edukazzjoni u l-organizzazzjoni tagħhom infushom sabiex iħarsu l-interessi tagħhom.

               (5)

               L-edukazzjoni finanzjarja hija essenzjali sabiex tassigura li s-Suq Uniku joħloq benefiċċji diretti għaċ-ċittadini Ewropej billi jħeġġiġhom jieħdu deċiżjonijiet informati dwar ix-xiri ta’ servizzi finanzjarji u jifhmu l-prinċipji bażiċi tal-finanzi personali kif rikonoxxuti fil-komunikazzjoni tal-Kummissjoni Suq Uniku għall-Ewropa tas-Seklu 21
                   (1).

               (6)

               L-importanza ta’ l-edukazzjoni finanzjarja kienet ukoll rikonoxxuta fil-White Paper dwar il-Politika għas-Servizzi Finanzjarji 2005-2010 (2) fil-Green Paper dwar is-Servizzi Finanzjari bl-Imnut (3), il-konklużjonijiet tal-Kunsill ECOFIN tat-8 ta’ Mejju 2007 (4) ir-riżoluzzjoni tal-Parlament Ewropew dwar il-politika tas-servizzi finanzjarji (5).

               (7)

               Il-Kummissjoni ħarget komunikazzjoni L-Edukazzjoni Finanzjarja
                   (6) li fost inizjattivi oħrajn ħabbret it-twaqqif ta’ grupp ta’ esperti b'esperjenza prattika fil-qasam ta’ l-edukazzjoni finanzjarja.

               (8)

               Il-grupp ta’ esperti għandu jikkontribwixxi għall-qsim u l-promozzjoni ta’ l-aħjar prattiki għall-edukazzjoni finanzjarja u għandu jgħin lill-Kummissjoni fl-attivitajiet tagħha fil-qasam ta’ l-edukazzjoni finanzjarja.

               (9)

               Il-grupp ta’ esperti għandu jkun magħmul minn individwi b'kompetenza u b'ħila fil-qasam ta’ l-edukazzjoni finanzjarja, li jirrappreżentaw firxa wiesgħa ta’ partijiet interessati pubbliċi u privati.

               (10)

               Għalhekk meħtieġ li jitwaqqaf il-Grupp ta’ Esperti ta’ l-Edukazzjoni Finanzjarja u li jiġu assenjati l-mandat u l-istrutturi tiegħu.

         TIDDEĊIEDI:
   Artikolu 1
   Il-Grupp ta’ Esperti tal-Edukazzjoni Finanzjarja, minn hawn ’il quddiem imsejjaħ “il-grupp” huwa b'hekk imwaqqaf.
   Artikolu 2
   Id-dmirijiet
   Il-dmirijiet tal-grupp għandhom ikunu li:

               —

               jaqsam u jippromwovi l-aħjar prattiċi għall-edukazzjoni finazjarja;

               —

               jgħarraf lill-Kummissjoni dwar kif qegħdin ikunu implimentati il-prinċipji għall-għoti ta’ skemi ta’ edukazzjoni finanzjarja ta’ kwalità għolja, li jinsabu fil-komunikazzjoni tal-Kummissjoni L-Edukazzjoni Finanzjarja;

               —

               jassisti lill-Kummissjoni tidentifika ostakli legali, regolatorji, amministrattivi u oħrajn għall-għoti ta’ l-edukazzjoni finanzjarja;

               —

               jagħti pariri lill-Kummissjoni dwar kif għandhom jiġu indirizzati l-ostakli identifikati;

               —

               jikkontribwixxi għat-tħejjija tad-diversi inizjattivi ppreżentati fil-komunikazzjoni dwar l-edukazzjoni finanzjarja, u għal evalwazzjoni ta’ dawk l-inizjattivi ppjanati għall-2010.

         Il-Kummissjoni tista’ tikkonsulta lill-grupp fuq kull materja relatata ma’ l-edukazzjoni finanzjarja.
   Artikolu 3
   Kompożizzjoni – Ħatra
   1.   Kif taddotta din id-Deċiżjoni, il-Kummissjoni għandha tippubblika sejħa għall-applikazzjonijiet mill-awtoritajiet ta’ l-Istati Membri, istituzzjonijiet akkademiċi, fornituri tas-servizzi finanzjarji, organizzazzjonijiet tal-konsumaturi, u fejn xieraq, gruppi oħrajn li jixtiequ jipproponu kandidati għal sħubija f’ dan il-grupp. Applikazzjonijiet minn individwi għandhom jintlaqgħu wkoll.
   2.   Il-membri tal-grupp għandhom jinħatru mill-Kummissjoni minn fost speċjalisti b'kompetenza u esperjenza fil-qasam ta’ l-edukazzjoni finanzjarja. Il-membri għandhom jinħatru f'kapaċità personali u se jkunu meħtieġa jagħtu pariri lil-Kummissjoni indipendentament minn kull influwenza esterna.
   3.   Applikanti meqjusin xierqa imma li ma jinħatrux jistgħu jitniżżlu fuq lista ta’ riżerva, li l-Kummissjoni tista’ tuża biex taħtar sostituti.
   4.   Il-grupp għandu jkollu massimu ta’ 25 membru.
   5.   Id-dispożizzjonijiet li ġejjin għandhom japplikaw:

               —

               Il-membri tal-grupp huma maħtura għal perjodu ta’ tliet snin li jista’ jiġġedded. Iżommu l-kariga tagħhom sakemm jiġu sostitwiti jew sakemm jintemm il-mandat tagħhom. Il-mandat tagħhom jibda ma’ l-ewwel laqgħa tal-grupp.

               —

               Membri li m’għadhomx fil-pożizzjoni li jikkontribwixxu b’mod effettiv fil-ħidmiet tal-grupp, li jirriżenjaw jew li ma jirrispettawx il-kundizzjonijiet stabbiliti f’ dan il-paragrafu jew ta’ l-Artikolu 287 tat-Trattat li jistabbilixxi l-Komunità Ewropea, jistgħu jiġu ssostitwiti għall-perjodu taż-żmien li jkun fadallu l-mandat tagħhom.

               —

               Il-membri maħtura f'kapaċità personali, ta’ kull sena jiffirmaw wegħda li huma jaġixxu fl-interess pubbliku kif ukoll dikjarazzjoni li tikkonferma n-nuqqas jew l-eżistenza ta’ kull interess li jista’ jaffettwa l-oġġettività tagħhom.

               —

               L-ismijiet tal-membri għandhom jiġu ppubblikati fir-reġistru pubbliku tal-gruppi ta’ esperti u fis-sit ta’ l-Internet tad-Direttorat Ġenerali għas-Suq Intern u s-Servizzi. L-ismijiet tal-membri għandhom jinġabru, jiġu proċessati u ppubblikati skond ir-Regolament (KE) Nru 45/2001 dwar il-protezzjoni ta’ individwu fir-rigward ta’ l-ipproċessar ta’ dejta personali.

         Artikolu 4
   Il-ħidma
   1.   Il-grupp għandu jkun presedut mill-Kummissjoni.
   2.   Bi ftehim mal-Kummissjoni, jistgħu jitwaqqfu sottogruppi biex jeżaminaw kwistjonijiet speċifiċi skond il-mandati ta’ referenza deċiżi mill-grupp. Sottogruppi bħal dawn għandhom ixolju hekk kif il-mandat tagħhom ikun twettaq.
   3.   Il-president jista’ jistieden osservaturi b'kompetenza speċifika dwar suġġett fuq l-aġenda biex jieħdu sehem fid-deliberazzjonijiet tal-grupp jew tas-sottogrupp jekk dan ikun utli u/jew meħtieġ.
   4.   L-informazzjoni miksuba mill-parteċipazzjoni fid-deliberazzjonijet tal-grupp jew tas-sottogrupp ma tistax tixxandar jekk il-Kummissjoni tiddikjara li hija informazzjoni dwar materji kunfidenzjali.
   5.   Il-grupp u s-sottogruppi tiegħu għandhom normalment jiltaqgħu fil-bini tal-Kummissjoni skond il-proċeduri u l-iskeda stabbilita mill-Kummissjoni, li għandha wkoll tipprovdi is-servizzi ta’ segretarjat. Uffiċjali oħrajn tal-Kummissjoni li għandhom interess fil-proċedimenti jistgħu jattendu l-laqgħat tal-grupp u s-sottogruppi tiegħu.
   6.   Il-grupp għandu jadotta r-regoli ta’ proċedura tiegħu abbażi tar-regoli standard ta’ proċedura adottati mill-Kummissjoni (7).
   7.   Il-Kummissjoni tista’ tippubblika kull taqsira, konklużjoni, konklużjoni parzjali jew dokument ta’ ħidma tal-grupp fuq is-sit Internet tad-Direttorat Ġenerali għas-Suq Intern u is-Servizzi fil-lingwa oriġinali tad-dokument ikkonċernat.
   Artikolu 5
   Spejjeż tal-laqgħat
   1.   Il-Kummissjoni għandha trodd lura l-ispejjeż tal-ivjaġġar u s-sussitenza mħallsa mill-membri u mill-osservaturi b'rabta ma’ l-attivitajiet tal-grupp b’konformità mad-dispożizzjoni fis-seħħ fi ħdan il-Kummissjoni. Il-membri ma għandhomx jitħallsu għas-servizzi tagħhom.
   2.   L-ispejjeż tal-laqgħat għandhom jintraddu lura fil-limiti ta’ l-approprjazzjonijiet allokati lid-dipartiment ikkonċernati skond il-proċedura annwali ta’ l-allokazzjoni tar-riżorsi.
   Artikolu 6
   Id-dħul fis-seħħ
   Din id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta’ l-Unjoni Ewropea.

      Magħmula fi Brussell, 30 ta’ April 2008.

            Għall-Kummissjoni

         Charlie McCREEVY

            Membru tal-Kummissjoni

      (1)  COM(2007) 724 u d-dokument ta’ ħidma tal-personàl li jakkumpanjah “Inizjattivi fil-Qasam tas-Servizzi Finanzjarji bl-Imnut”, SEC(2007) 1520.

      (2)  COM(2005) 629 finali.

      (3)  COM(2007) 226.

      (4)  9171/07 (Presse 97);

      (5)  P6_TA-PROV(2007)0338/A6-0248/2007

      (6)  COM(2007) 808.

      (7)  L-Anness III tad-dokument SEC(2005) 1004.


Avviż Legali Importanti

|

52007BP0115(02)

2. Deċiżjoni tal-Parlament Ewropew ta' l-24 ta' April 2007 dwar l-għeluq tal-kontijiet taċ-Ċentru ta' Sorveljanza Ewropew għall-Ħarsien mir-Razziżmu u l-Ksenofobija għas-sena finanzjarja 2005 (C6-0389/2006 - 2006/2156(DEC))

Official Journal 074 E , 20/03/2008 P. 0197 - 0198

		2.Deċiżjoni tal-Parlament Ewropew ta' l- 24 ta' April 2007 dwar l-għeluq tal-kontijiet taċ-Ċentru ta' Sorveljanza Ewropew għall-Ħarsien mir-Razziżmu u l-Ksenofobija għas-sena finanzjarja 2005 (C6-0389/2006 — 2006/2156(DEC))Il-Parlament Ewropew,- wara li kkunsidra l-kontijiet annwali definittivi taċ-Ċentru ta' Sorveljanza Ewropew għall-Ħarsien mir-Razziżmu u l-Ksenofobija għas-sena finanzjarja 2005 [1],- wara li kkunsidra r-rapport tal-Qorti ta' l-Awdituri dwar il-kontijiet annwali definittivi taċ-Ċentru ta' Sorveljanza Ewropew għall-Ħarsien mir-Razziżmu u l-Ksenofobija għas-sena finanzjarja 2005, flimkien mat-tweġibiet taċ-Ċentru [2],- wara li kkunsidra r-rakkomandazzjoni tal-Kunsill tas- 27 ta' Frar 2007 (5711/2007 — C6-0080/2007),- wara li kkunsidra t-Trattat KE, u b'mod partikulari l-Artikolu 276 tiegħu,- wara li kkunsidra r-Regolament tal-Kunsill (KE, Euratom) Nru 1605/2002 tal- 25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej [3], u b'mod partikolari l-Artikolu 185 tiegħu,- wara li kkunsidra r-Regolament tal-Kunsill (KE) Nru 1035/97 tat- 2 ta' Ġunju 1997, li jistabbilixxi Ċentru ta' Sorveljanza Ewropew għall-Ħarsien mir-Razziżmu u l-Ksenofobija [4], u b'mod partikolari l-Artikolu 12a tiegħu,- wara li kkunsidra r-Regolament tal-Kummissjoni (KE, Euratom) Nru 2343/2002 tad- 19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 [5], u b'mod partikulari l-Artikolu 94 tiegħu,- wara li kkunsidra l-Artikolu 71 u l-Anness V tar-Regoli ta' Proċedura tiegħu,- wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A6-0118/2007),1. Jinnota li l-kontijiet annwali finali taċ-Ċentru ta' Sorveljanza Ewropew għall-Ħarsien mir-Razziżmu u l-Ksenofobija huma preżentati kif ġej:Sors: Data miġbura miċ-Ċentru. It-tabella hija sommarju tad-data pprovduta miċ-Ċentru fil-kontijiet annwali tiegħu stess.(f'EUR 1000) |Kont tad-dħul u tan-nefqa għas-snin finanzjarji 2004 and 2005 || 2005 | 2004 |DħulSussidji Komunitarji | 8189 | 5675 |Dħul ieħor | 151 | 455 |Dħul finanzjarju | | 21 |Sussidju PHARE | 90 | 82 |Dħul totali (a) | 8430 | 6233 |NefqaPersunal — Titolu I tal-baġit— Pagamenti | 3008 | 2645 |— Approprjazzjonijiet trasferiti | 70 | 85 |Amministrazzjoni — Titolu II tal-baġit— Pagamenti | 550 | 447 |— Approprjazzjonijiet trasferiti | 582 | 37 |Attivitajiet ta' operat — Titolu III tal-baġit— Pagamenti | 2731 | 2352 |— Approprjazzjonijiet trasferiti | 667 | 745 |Dħul assenjat (Phare u oħrajn)— Pagamenti | 0 | 7 |— Approprjazzjonijiet trasferiti | 90 | 0 |Nefqa totali (b) | 7698 | 6318 |Riżultat (outturn) għas-sena finanzjarja (a-b) | 732 | -85 |Bilanċ trasferit mis-sena finanzjarja ta' qabel | 231 | 98 |Approprjazzjonijiet trasferiti, imħassra | 210 | 241 |Approprjazzjonijiet mis-sena finanzjarja ta' qabel, biex jerġgħu jintużaw, li ma ntużawx | | 0 |Ammonti dovut ikkanċellat | | -23 |Differenzi tar-rata ta' skambju | -2 | 0 |Bilanċ għas-sena finanzjarja | 1171 | 231 |2. Japprova l-għeluq tal-kontijiet taċ-Ċentru ta' Sorveljanza Ewropew għall-Ħarsien mir-Razziżmu u l-Ksenofobija għas-sena finanzjarja 2005;3. Jagħti istruzzjonijiet lill-President tiegħu biex jgħaddi din id-deciżjoni lid-direttur taċ-Ċentru ta' Sorveljanza Ewropew għall-Ħarsien mir-Razziżmu u l-Ksenofobija, lill-Kunsill, lill-Kummissjoni u lill-Qorti ta' l-Awdituri, u biex jiżgura li tiġi ppubblikata fil-Ġurnal Uffiċjali ta' l-Unjoni Ewropea (serje L).[1] ĠU C 266, 31.10.2006, p. 46.[2] ĠU C 312, 19.12.2006, p. 93.[3] ĠU L 248, 16.9.2002, p. 1. Regolament kif emendat l-aħħar mir-Regolament (KE, Euratom) Nru 1995/2006 (ĠU L 390, 30.12.2006, p.1).[4] ĠU L 151, 10.6.1997, p. 1. Regolament kif emendat l-aħħar mir-Regolament (KE) Nru 1652/2003 (ĠU L 245, 29.9.2003, p. 33).[5] ĠU L 357, 31.12.2002, p. 72.--------------------------------------------------


title: 2008/375/KE: Deċiżjoni tal-Kunsill tad- 29 ta’ April 2008 dwar il-konklużjoni tal-Ftehim bejn il-Komunità Ewropea u r-Repubblika tat-Turkija dwar il-parteċipazzjoni tar-Repubblika tat-Turkija fil-ħidma taċ-Ċentru Ewropew ta’ Monitoraġġ dwar id-Drogi u d-Dipendenza fuq id-Drogi

text:
               17.5.2008

               MT

               Il-Ġurnal Uffiċjali ta’ l-Unjoni Ewropea

               L 129/48

         DEĊIŻJONI TAL-KUNSILL
   tad-29 ta’ April 2008
   dwar il-konklużjoni tal-Ftehim bejn il-Komunità Ewropea u r-Repubblika tat-Turkija dwar il-parteċipazzjoni tar-Repubblika tat-Turkija fil-ħidma taċ-Ċentru Ewropew ta’ Monitoraġġ dwar id-Drogi u d-Dipendenza fuq id-Drogi
   (2008/375/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 152 flimkien ma’ l-ewwel sentenza ta’ l-ewwel subparagrafu ta’ l-Artikolu 300 (2) u l-ewwel paragrafu ta’ l-Artikolu 300 (3) tiegħu,
   Wara li kkunsidra l-proposta mill-Kummissjoni,
   Wara li kkunsidra l-Opinjoni tal-Parlament Ewropew (1),
   Billi:

               (1)

               Ir-Regolament tal-Kunsill (KEE) Nru 302/93 tat-8 ta’ Frar 1993 dwar l-istabbiliment ta’ Ċentru Ewropew ta’ Monitoraġġ dwar id-Drogi u d-Dipendenza fuq id-Drogi (2), jipprovdi, fl-Artikolu 13 tiegħu, li ċ-Ċentru għandu jkun miftuħ għall-parteċipazzjoni ta’ pajjiżi li mhumiex fil-Komunità li jikkondividu l-interessi tal-Komunità u dawk ta’ l-Istati Membri tagħha fl-objettivi u l-ħidma taċ-Ċentru.

               (2)

               Il-Ftehim bejn il-Komunità Ewropea u r-Repubblika tat-Turkija dwar il-parteċipazzjoni tar-Repubblika tat-Turkija fil-ħidma taċ-Ċentru Ewropew ta’ Monitoraġġ dwar id-Drogi u d-Dipendenza fuq id-Drogi ġie iffirmat f’isem il-Komunità fit-30 ta’ Ottubru 2007 (3), soġġett għall-konklużjoni tiegħu.

               (3)

               Il-Ftehim għandu jiġi approvat,

         IDDEĊIEDA KIF ĠEJ:
   Artikolu Waħdieni
   Il-Ftehim bejn il-Komunità Ewropea u r-Repubblika tat-Turkija dwar il-parteċipazzjoni tar-Repubblika tat-Turkija fil-ħidma taċ-Ċentru Ewropew ta’ Monitoraġġ dwar id-Drogi u d-Dipendenza fuq id-Drogi huwa b’dan approvat f’isem il-Komunità.

      Magħmula fil-Lussemburgu, 29 ta’ April 2008.

            Għall-Kunsill

            Il–President

         D. RUPEL

      (1)  ĠU C 308 E, 16.12.2006, p. 17.

      (2)  ĠU L 36, 12.2.1993, p. 1. Ir-Regolament kif emendat bir-Regolament (KE) Nru 1651/2003 (ĠU L 245, 29.9.2003, p. 30).

      (3)  ĠU L 323, 8.12.2007 p. 24.


title: 2008/979/KE: Deċiżjoni tal-Kunsill tat- 18 ta' Diċembru 2008 dwar l-iffirmar f’isem il-Komunità u l-applikazzjoni provviżorja tal-Ftehim bejn il-Komunità Ewropea u l-Konfederazzjoni Svizzera li jemenda l-Anness 11 tal-Ftehim bejn il-Komunità Ewropea u l-Konfederazzjoni Svizzera dwar il-kummerċ ta’ prodotti agrikoli

text:
               31.12.2008

               MT

               Il-Ġurnal Uffiċjali ta’ l-Unjoni Ewropea

               L 352/23

         DEĊIŻJONI TAL-KUNSILL
   tat-18 ta' Diċembru 2008
   dwar l-iffirmar f’isem il-Komunità u l-applikazzjoni provviżorja tal-Ftehim bejn il-Komunità Ewropea u l-Konfederazzjoni Svizzera li jemenda l-Anness 11 tal-Ftehim bejn il-Komunità Ewropea u l-Konfederazzjoni Svizzera dwar il-kummerċ ta’ prodotti agrikoli
   (2008/979/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 37, 133 u 152(4)(b), flimkien mal-ewwel subparagrafu tal-Artikolu 300(2) tiegħu,
   Wara li kkunsidra l-proposta mill-Kummissjoni,
   Billi:

               (1)

               Fil-25 ta’ Ottubru 2004 l-Kunsill awtorizza lill-Kummissjoni biex tiftaħ negozjati mal-Konfederazzjoni Svizzera bil-ħsieb li jiġi aġġornat u adattat il-Ftehim bejn il-Komunità Ewropea u l-Konfederazzjoni Svizzera dwar il-kummerċ ta’ prodotti agrikoli..

               (2)

               Il-Komunità u l-Konfederazzjoni Svizzera nnegozjaw Ftehim li jemenda l-Anness 11 tal-Ftehim imsemmi.

               (3)

               Il-Ftehim bejn il-Komunità Ewropea u l-Konfederazzjoni Svizzera li jemenda l-Anness 11 tal-Ftehim bejn il-Komunità Ewropea u l-Kondeferazzjoni Svizzera dwar il-kummerċ ta’ prodotti agrikoli għandu jiġi ffirmat u applikat fuq bażi provviżorja mill-1 ta’ Jannar 2009 sakemm jitlestew il-proċeduri għall-konklużjoni formali tiegħu.

         IDDEĊIEDA KIF ĠEJ:
   Artikolu 1
   L-iffirmar tal-Ftehim bejn il-Komunità Ewropea u l-Konfederazzjoni Svizzera li jemenda l-Anness 11 tal-Ftehim bejn il-Komunità Ewropea u l-Konfederazzjoni Svizzera dwar il-kummerċ ta’ prodotti agrikoli, u l-Att Finali tiegħu, huwa b’dan approvat f’isem il-Komunità, soġġett għall-konklużjoni tal-Ftehim imsemmi.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat li jinnomina l-persuna/i mogħtija s-setgħa biex tiffirma/jiffirmaw il-Ftehim, u l-Att Finali tiegħu, f’isem il-Komunità, soġġett għall-konklużjoni tiegħu.
   Artikolu 3
   Sakemm ikunu kompluti l-proċeduri meħtieġa għall-konklużjoni tiegħu, il-Ftehim għandu japplika provviżorjament mill-1 ta’ Jannar 2009 skont l-Artikolu 2 tiegħu.
   Artikolu 4
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmula fi Brussell, 18 ta’ Diċembru 2008.

            Għall-Kunsill

            Il-President

         M. BARNIER

   ATT FINALI
   Ir-rappreżentanti ta’
   Il-KOMUNITÀ EWROPEA
   Minn naħa waħda, u ta’
   Il-KONFEDERAZZJONI SVIZZERA,
   Min-naħa l-oħra,
   li ltaqgħu fit-23 ta’ Diċembru elfejn u tmienja f’Pariġi għall-iffirmar tal-Ftehim bejn il-Komunità Ewropea u l-Konfederazzjoni Svizzera li jemenda Anness 11 tal-Ftehim bejn il-Komunità Ewropea u l-Konfederazzjoni Svizzera dwar il-kummerċ ta’ prodotti agrikoli, adottaw id-Dikjarazzjoni mill-Isvizzera li tidher hawn isfel u li ġiet mehmuża ma’ dan l-Att finali:

               —

               Dikjarazzjoni mill-Isvizzera dwar l-importazzjoni ta’ laħam prodott bl-użu ta’ ormoni bħala stimulaturi tal-prestazzjoni tal-annimali.

      Съставен в Париж на двадесет и трети декември две хиляди и осма година.
      Hecho en París, el veintitrés de diciembre de dos mil ocho.
      V Paříži dne dvacátého třetího prosince dva tisíce osm.
      Udfærdiget i Paris, den treogtyvende december to tusind og otte
      Geschehen zu Paris am dreiundzwanzigsten Dezember zweitausendacht.
      Sõlmitud kahekümne kolmandal detsembril kahe tuhande kaheksandal aastal Pariisis.
      Έγινε στο Παρίσι, στις είκοσι τρεις Δεκεμβρίου δύο χιλιάδες οκτώ.
      Done at Paris, on the twenty-third day of December in the year two thousand and eight.
      Fait à Paris, le vingt-trois décembre deux mil huit.
      Fatto a Parigi, addì ventitré di dicembre duemilaotto
      Parīzē, divtūkstoš astotā gada divdesmit trešajā decembrī.
      Priimta Paryžiuje du tūkstančiai aštuntųjų metų gruodžio dvidešimt trečią dieną.
      Kelt Párizsban, a kétezer-nyolcadik év december havának huszonharmadik napján.
      Magħmul f'Pariġi, fit-tlieta u għoxrin jum ta' Diċembru elfejn u tmienja.
      Gedaan te Parijs op drieëntwintig december tweeduizendacht.
      Sporządzono w Paryżu dnia dwudziestego trzeciego grudnia dwa tysiące ósmego roku.
      Feito em Paris, aos vinte e três de Dezembro de dois mil e oito.
      Încheiat la Paris, la douăzeci și trei decembrie două mii opt.
      V Paríži dvadsiateho tretieho decembra dvetisícosem
      Sestavljeno v Parizu, triindvajsetega decembra leta dva tisoč osem.
      Tehty Pariisissa kahdentenakymmenentenäkolmantena päivänä joulukuuta vuonna kaksituhattakahdeksan.
      Undertecknat i Paris den tjugotredje december tjugohundraåtta.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vārdā
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

   DIKJARAZZJONI MILL-ISVIZZERA
   dwar l-importazzjoni ta’ laħam prodott bl-użu ta’ ormoni bħala stimulaturi tal-prestazzjoni tal-annimali
   L-Isvizzera tiddikjara li ser tieħu kont debitu tad-deċiżjoni definittiva li ser tingħata mill-Organizzazzjoni Dinjija tal-Kummerċ (WTO) fir-rigward tal-possibbiltà li tiġi pprojbita l-importazzjoni ta’ laħam prodott bl-użu ta’ ormoni bħala stimulaturi tal-prestazzjoni tal-annimali, u li għalhekk ser terġa’ teżamina r-regoli ta’ importazzjoni ta’ laħam li joriġina minn pajjiżi li ma jipprojbixxux l-użu ta’ ormoni bħala stimulaturi tal-prestazzjoni tal-annimali, u billi tallinja ruħha, jekk ikun meħtieġ, mar-regoli Komunitarji fil-qasam.
    ---documentbreak---

               31.12.2008

               MT

               Il-Ġurnal Uffiċjali ta’ l-Unjoni Ewropea

               L 352/24

         FTEHIM
   bejn il-Komunità Ewropea u l-Konfederazzjoni Svizzera li jemenda l-Anness 11 tal-Ftehim bejn il-Komunità Ewropea u l-Konfederazzjoni Svizzera dwar il-kummerċ ta’ prodotti agrikoli
   IL-KOMUNITÀ EWROPEA,
   minn hawn ‘il quddiem imsejħa “il-Komunità”,
   U
   IL-KONFEDERAZZJONI SVIZZERA,
   minn hawn ‘il quddiem imsejħa “l-Isvizzera”,
   minn hawn ‘il quddiem imsejħa flimkien “il-partijiet”,
   Billi:

               (1)

               Il-ftehim bejn il-Komunità Ewropea u l-Konfederazzjoni Svizzera tal-21 ta’ Ġunju 1999 dwar il-kummerċ ta’ prodotti agrikoli, minn hawn ‘il quddiem imsejjaħ “il-Ftehim”, daħal fis-seħħ fl-1 ta’ Ġunju 2002.

               (2)

               L-Anness 11 tal-Ftehim, minn hawn ‘il quddiem imsejjaħ “l-Anness”, jikkonċerna l-miżuri tas-saħħa tal-annimali u dawk żootekniċi li japplikaw għall-kummerċ ta’ annimali ħajjin u ta’ prodott tal-annimali.

               (3)

               L-Isvizzera ntrabtet li tinkludi fil-leġislazzjoni tagħha id-dispożizzjonijiet tar-Regolament (KE) Nru 998/2003 tal-Parlament Ewropew u tal-Kunsill tas-26 ta’ Mejju 2003 dwar il-ħtiġijiet rigward is-saħħa ta’ l-annimali li japplikaw għall-moviment mhux kummerċjali tal-pets u li jemenda d-Direttiva tal-Kunsill 92/65/KEE (1). Għaldaqstant, il-Partijiet għandhom jemendaw il-Ftehim biex jinżamm kont tal-estensjoni tal-kamp ta’ applikazzjoni tiegħu għall-moviment mhux kummerċjali tal-annimali domestiċi.

               (4)

               l-Isvizzera ntrabtet li tinkludi fil-leġislazzjoni tagħha d-dispożizzjonijiet tad-Direttivi tal-Kunsill 91/496/KEE tal-15 ta’ Lulju 1991 li tistabbilixxi l-prinċipji li jirregolaw l-organizzazzjoni ta’ kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE (2), tad-Direttiva tal-Kunsill 97/78/KE tat-18 ta’ Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (3), tad-Direttiva tal-Kunsill 2002/99/KE tas-16 ta’ Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman (4), tar-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (5) u tad-dispożizzjonijiet kollha adottati għall-implimentazzjoni tagħhom fil-qasam tal-kontroll ta’ importazzjonijiet minn pajjiżi terzi għall-Unjoni Ewropea u, bħala riżultat, il-Partijiet għandhom bħala konsegwenza jadattaw id-dispożizzjonijiet tal-Ftehim.

               (5)

               Il-Kumitat Veterinarju Konġunt m’għandux is-setgħat li jwettaq l-emendi u l-aġġustamenti meħtieġa bħala riżultat tal-bidliet għal-leġislazzjoni rispettiva. Għalhekk l-Anness 11 tal-Ftehim jeħtieġ li jiġi aġġornat u emendat.

         QABLU DWAR ID-DISPOŻIZZJONIJIET LI ĠEJJIN:
   Artikolu 1
   (1)   It-tielet inċiż għandu jiżdied fl-aħħar tal-Artikolu 1(1) tal-Anness 11:

               “—

               il-movimenti mhux kummerċjali ta’ annimali domestiċi.”;

         (2)   it-titolu tat-Titolu I tal-Anness 11 għandu jiġi sostitwit b’dan li ġej:

      “Kummerċ ta’ annimali ħajjin, l-isperma, il-bajd u l-embrijuni tagħhom u l-movimenti mhux kummerċjali ta’ annimali domestiċi”.

   (3)   l-Artikolu 3 tat-Titolu I tal-Anness 11 għandu jiġi sostitwit b’dan li ġej:

      “Artikolu 3
      Il-Partijiet b’dan jaqblu li l-kummerċ ta’ annimali ħajjin, l-isperma, il-bajd u l-embrijuni tagħhom u l-moviment mhux kummerċjali ta’ annimali domestiċi għandhom jitwettqu skont il-leġislazzjoni speċifikata fl-Appendiċi 2. Dik il-leġislazzjoni għandha tapplika soġġett għar-regoli u l-proċeduri speċjali stabbiliti f’dak l-Appendiċi.”;

   (4)   L-Artikoli 15 tal-Anness 11 għandu jiġi sostitwit b’dan liġej:

      “Artikolu 15
      Prodotti tal-annimali: kontrolli fil-fruntieri u l-ħlas ta’ miżati
      Il-kontrolli fuq il-kummerċ ta’ prodotti tal-annimali bejn il-Komunità u l-Isvizzera għandhom jitwettqu skont id-dispożizzjonijiet tal-Appendiċi 10.”.

   Artikolu 2
   Dan il-Ftehim għandu jiġi ratifikat jew approvat mill-Partijiet skont il-proċeduri interni tagħhom.
   Il-Partijiet għandhom jinnotifikaw lil xulxin bit-twettiq ta’ dawn il-proċeduri.
   Dan il-Ftehim għandu japplika provviżorjament mill-1 ta’ Jannar 2009 sakemm jiġu kompluti dawk il-proċeduri.
   Dan il-Ftehim għandu jidħol fis-seħħ fil-jum wara l-aħħar notifika.
   Artikolu 3
   Dan il-Ftehim għandu jitfassal f’żewġ kopji fil-lingwa Bulgara, Ċeka, Daniża, Estona, Finlandiża, Franċiża, Ġermaniża, Griega, Ingliża, Irlandiża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Svediża, Taljana u Ungeriża, kull wieħed minn dawn it-testi jkun ugwalment awtentiku.

      B’xhieda ta’ dan, il-plenipotenzjarji qiegħdu l-firma tagħhom fl-aħħar ta’ dan il-Ftehim.
      Съставен в Париж на двадесет и трети декември две хиляди и осма година.
      Hecho en París, el veintitrés de diciembre de dos mil ocho.
      V Paříži dne dvacátého třetího prosince dva tisíce osm.
      Udfærdiget i Paris, den treogtyvende december to tusind og otte
      Geschehen zu Paris am dreiundzwanzigsten Dezember zweitausendacht.
      Sõlmitud kahekümne kolmandal detsembril kahe tuhande kaheksandal aastal Pariisis.
      Έγινε στο Παρίσι, στις είκοσι τρεις Δεκεμβρίου δύο χιλιάδες οκτώ.
      Done at Paris, on the twenty-third day of December in the year two thousand and eight.
      Fait à Paris, le vingt-trois décembre deux mil huit.
      Fatto a Parigi, addì ventitré di dicembre duemilaotto
      Parīzē, divtūkstoš astotā gada divdesmit trešajā decembrī.
      Priimta Paryžiuje du tūkstančiai aštuntųjų metų gruodžio dvidešimt trečią dieną.
      Kelt Párizsban, a kétezer-nyolcadik év december havának huszonharmadik napján.
      Magħmul f'Pariġi, fit-tlieta u għoxrin jum ta' Diċembru elfejn u tmienja.
      Gedaan te Parijs op drieëntwintig december tweeduizendacht.
      Sporządzono w Paryżu dnia dwudziestego trzeciego grudnia dwa tysiące ósmego roku.
      Feito em Paris, aos vinte e três de Dezembro de dois mil e oito.
      Încheiat la Paris, la douăzeci și trei decembrie două mii opt.
      V Paríži dvadsiateho tretieho decembra dvetisícosem
      Sestavljeno v Parizu, triindvajsetega decembra leta dva tisoč osem.
      Tehty Pariisissa kahdentenakymmenentenäkolmantena päivänä joulukuuta vuonna kaksituhattakahdeksan.
      Undertecknat i Paris den tjugotredje december tjugohundraåtta.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vārdā
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

      (1)  ĠU L 146, 13.6.2003, p. 1.

      (2)  ĠU L 268, 24.9.1991, p. 56.

      (3)  ĠU L 24, 30.1.1998, p. 9.

      (4)  ĠU L 18, 23.1.2003, p. 11.

      (5)  ĠU L 165, 30.4.2004, p. 1.


title: 2007/418/KE: Deċiżjoni tal-Kummissjoni ta’ l- 14 ta’ Ġunju 2007 li twaqqaf il-Grupp ta’ Livell Għoli dwar il-Kompetittività fl-Industrija tal-Kimika fl-Unjoni Ewropea

text:
               16.6.2007

               MT

               Il-Ġurnal Uffiċjali ta’ l-Unjoni Ewropea

               L 156/34

         DEĊIŻJONI TAL-KUMMISSJONI
   ta’ l-14 ta’ Ġunju 2007
   li twaqqaf il-Grupp ta’ Livell Għoli dwar il-Kompetittività fl-Industrija tal-Kimika fl-Unjoni Ewropea
   (2007/418/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               L-Artikolu 157(1) tat-Trattat jinkariga lill-Komunità u l-Istati Membri biex jiżguraw li jkun hemm il-kundizzjonijiet meħtieġa għall-kompetittività ta’ l-industrija tal-Komunità. L-Artikolu 157(2) b’mod partikulari jsejjaħ lill-Istat Membri biex jikkonsultaw lil xulxin bi ftehim mal-Kummissjoni u, fejn hemm bżonn, biex jikkoordinaw l-azzjonijiet tagħhom. Il-Kummissjoni tista’ tieħu kwalunkwe inizjattiva utli biex tippromwovi din il-koordinazzjoni.

               (2)

               Fil-Komunikazzjoni tagħha “L-Implimentazzjoni tal-Programm Komunitarju ta’ Liżbona: Qafas ta’ politika għat-tisħiħ ta’ l-industrija tal-manifattura ta’ l-UE — Lejn strateġija aktar integrata għall-politika industrijali” (1), il-Kummissjoni ħabbret l-intenzjoni li twaqqaf Grupp ta’ Livell Għoli li jikkonċerna l-kompetittività ta’ l-industrija tal-kimika fl-Ewropa.

               (3)

               Għalhekk hu neċessarju li jitwaqqaf grupp ta’ esperti fil-qasam tal-kompetittività ta’ l-industrija tal-kimika ta’ l-UE u li jkunu definiti l-kompiti u l-istruttura tiegħu.

               (4)

               Il-kompitu primarju tal-grupp hu li jwettaq analiżi ekonomika u statistika tal-fatturi li jiddeterminaw il-bidliet rapidi strutturali fis-settur tal-kimika, kif ukoll fatturi oħrajn li jinfluwenzaw il-pożizzjoni kompetittiva ta’ l-industrija tal-kimika fl-Ewropa. Abbażi ta’ din l-analiżi l-grupp għandu jifformula sett ta’ rakkomandazzjonijiet politiċi speċifiċi għas-settur bil-ħsieb li titjieb il-kompetittività ta’ l-industrija tal-kimika skond l-għan ta’ żvilupp sostenibbli. Ġaladarba r-Regolament (KE) Nru 1907/2006 tal-Parlament Ewropew u tal-Kunsill (2) li jikkonċerna REACH jidħol fis-seħħ biss fl-1 ta’ Ġunju 2007 u d-dispożizzjonijiet operattivi ewlenin tiegħu se japplikaw 12-il xahar biss wara, ma jkunx xieraq li kwistjonijiet relatati direttament ma’ REACH għandhom ikunu eżaminati.

               (5)

               Il-grupp għandu jkun magħmul minn rappreżentanti tal-Kummissjoni, l-Istati Membri, il-Parlament Ewropew u l-partijiet interessati relevanti notevolment mill-industrija tal-kimika u utenti kurrenti, kif ukoll is-soċjetà ċivili, li jkunu ġejjin, inter alia, minn rappreżentanti tal-konsumaturi, it-trejd unjons, l-organizzazzjonijiet mhux governattivi u tar-riċerka u ta’ l-akkademiċi.

               (6)

               Ir-regoli dwar l-iżvelar ta’ l-informazzjoni mill-membri tal-grupp għandhom jiġu pprovduti, bla ħsara għar-regoli tal-Kummissjoni dwar is-sigurtà kif stabbilit fl-Anness għad-Deċiżjoni tal-Kummissjoni 2001/844/KE, KEFA, Euratom (3).

               (7)

               Id-data personali kollha relatata mal-membri tal-grupp għandha tkun ipproċessata b’konformità mar-Regolament tal-Parlament Ewropew u tal-Kunsill (KE) Nru 45/2001 tat-18 ta’ Diċembru 2000 dwar il-protezzjoni ta’ individwi fir-rigward ta’ l-ipproċessar ta’ data personali mill-istituzzjonijiet u l-korpi tal-Komunità u dwar il-moviment liberu ta’ din id-data
                   (4).

               (8)

               Huwa xieraq li jiġi stabbilit perjodu għall-applikazzjoni ta’ din id-Deċiżjoni. Malli jasal il-waqt, il-Kummissjoni għandha tikkunsidra jekk estensjoni tkunx f’lokha,

         IDDEĊIDIET KIF ĠEJ:
   Artikolu 1
   Grupp ta’ Livell Għoli dwar il-Kompetittività fl-Industrija tal-Kimika fl-Unjoni Ewropea
   Grupp ta’ Livell Għoli dwar il-Kompetittività fl-Industrija tal-Kimika fl-Unjoni Ewropea, minn hawn ’il quddiem jissemma bħala “il-grupp”, qiegħed hawn jitwaqqaf b’effett mill-jum ta’ l-adozzjoni ta’ din id-Deċiżjoni.
   Artikolu 2
   Kompitu
   1.   Il-grupp għandu jindirizza kwistjonijiet li jiddeterminaw il-kompetittività ta’ l-industrija tal-kimika fil-Komunità. B’mod partikulari l-kompiti tiegħu huma:

               (a)

               li jwettaq analiżi ekonomika u statistika tal-fatturi li jiddeterminaw il-bidliet strutturali fis-settur tal-kimika, kif ukoll fatturi oħrajn li jinfluwenzaw il-pożizzjoni kompetittiva ta’ l-industrija tal-kimika fl-Ewropa;

               (b)

               li jassisti lill-Kummissjoni fi kwistjonijiet relatati mal-kompetittività ta’ l-industrija tal-kimika;

               (ċ)

               biex jifformula sett ta’ rakkomandazzjonijiet politiċi speċifiċi għas-settur indirizzati lil dawk li jfasslu l-politika fuq il-livell Komunitarju u nazzjonali, l-industrija u l-organizzazzjonijiet tas-soċjetà ċivili.

         2.   Il-grupp mhux se jiddiskuti kwistjonijiet konnessi direttament mar-Regolament (KE) Nru 1907/2006 li jikkonċerna REACH u jew jeżamina t-tħaddim tiegħu.
   Artikolu 3
   Konsultazzjoni
   1.   Il-Kummissjoni tista’ tikkonsulta l-grupp dwar kwalunkwe kwistjoni relatata mal-kompetittività ta’ l-industrija tal-kimika fl-UE.
   2.   Il-President tal-grupp jista’ jagħti parir lill-Kummissjoni li jkun mixtieq li jiġi kkonsultat il-Grupp fuq kwistjoni speċifika.
   Artikolu 4
   Sħubija - ħatra
   1.   Il-membri tal-grupp għandhom jinħatru mill-Kummissjoni minn qalb speċjalisti ta’ livell għoli b’kompetenza u responsabbiltà f’oqsma li huma relatati mal-kompetittività ta’ l-industrija tal-kimika fl-Ewropa.
   2.   Il-grupp għandu jkun magħmul minn massimu ta’ 31 membru b’rappreżentanti tal-Kummissjoni, il-Parlament Ewropew, l-Istati Membri, l-industrija, u tas-soċjetà ċivili.
   3.   Il-membri tal-grupp jinħatru għall-għarfien espert tagħhom fil-kapaċità personali. Kull membru tal-grupp għandu jinnomina rappreżentant personali fis-sottogrupp preparatorju minn hawn ’il quddiem imsemmi bħala s-sottogrupp ta’ “sherpa”.
   4.   Il-membri jinħatru għal terminu ta’ ħatra ta’ sentejn rinnovabbli u għandhom jibqgħu fil-ħatra sakemm jinbidlu skond il-paragrafu 5 jew sakemm tispiċċa l-ħatra tagħhom.
   5.   Il-membri jistgħu jinbidlu għall-bqija tal-perjodu tal-ħatra tagħhom fi kwalunkwe każ li ġej:

               (a)

               Meta l-membru jirreżenja;

               (b)

               Meta l-membru mhux kapaċi aktar li jikkontribwixxi b’mod effettiv fid-deliberazzjonijiet tal-grupp;

               (ċ)

               Meta l-membru ma josservax l-Artikolu 287 tat-Trattat.

         6.   L-ismijiet tal-membri għandhom ikunu ppubblikati fuq is-sit ta’ l-Internet tad-DĠ ta’ l-Intrapriża u l-Industrija. L-ismijiet tal-membri għandhom jinġabru, ikunu pproċessati u ppubblikati skond id-dispożizzjonijiet tar-Regolament (KE) Nru 45/2001.
   Artikolu 5
   Operat
   1.   Il-Kummissjoni għandu jkollha l-presidenza tal-grupp.
   2.   Is- sottogrupp tas-“sherpa” għandu jipprepara d-diskussjonijiet, id-dokumenti ta’ pożizzjoni u l-parir għall-azzjonijiet u/jew il-miżuri politiċi li jridu jkunu rakkomandati mill-grupp; għandu jaħdem f’kuntatt mill-qrib mas-servizzi tal-Kummissjoni sabiex jipprepara x-xogħol għal-laqgħat tal-grupp.
   3.   Bi ftehim mal-Kummissjoni, il-grupp jista’ jwaqqaf sottogruppi biex jeżaminaw il-kwistjonijiet speċifiċi skond it-termini ta’ referenza stabbiliti mill-grupp. Kif jintemm il-mandat tagħhom dawn is-sottogruppi għandhom jixxoljew.
   4.   Ir-rappreżentant tal-Kummissjoni jista’ jistieden esperti jew osservaturi b’kompetenza speċifika f’suġġett fuq l-aġenda biex jipparteċipaw fil-ħidma tal-grupp jew fid-deliberazzjonijiet jew ħidma tas-sottogrupp u gruppi ad hoc jekk, fil-fehma tal-Kummissjoni, dan ikun neċessarju jew utli.
   5.   L-informazzjoni miksuba mill-parteċipazzjoni fid-deliberazzjonijiet jew il-ħidma tal-grupp jew gruppi ad hoc jew sottogruppi ma tistax tinkixef, jekk, fil-fehma tal-Kummissjoni, dik l-informazzjoni tittratta kwistjonijiet kunfidenzjali.
   6.   Il-grupp, is-sottogrupp “sherpa” u sottogruppi oħrajn għandhom normalment jiltaqgħu fl-istabbilimenti tal-Kummissjoni skond il-proċeduri u l-iskeda stabbilita minnha. Il-Kummissjoni għandha tipprovdi s-servizzi segretarjali. Uffiċjali oħrajn tal-Kummissjoni li għandhom interess fil-proċeduri jistgħu jattendu l-laqgħat tal-grupp u s-sottogruppi tiegħu.
   7.   Il-grupp għandu jadotta r-regoli ta’ proċedura tiegħu abbażi tar-regoli standard ta’ proċedura adottati mill-Kummissjoni.
   8.   Il-Kummissjoni tista’ tippubblika jew turi fuq l-Internet, fil-lingwa oriġinali tad-dokument ikkonċernat, kwalunkwe sommarju, konklużjoni, parti minn konklużjoni jew dokument ta’ ħidma tal-grupp. Il-proċedimenti u r-rapporti interim se jkunu disponibbli fuq websajt iddedikat. Ir-rapport finali se jkun ippubblikat kmieni wara l-laqgħa finali tal-grupp.
   Artikolu 6
   Rimborż ta’ l-ispejjeż
   L-ispejjeż tal-vjaġġ u, fejn hu xieraq, ta’ l-għajxien imħallsa għall-membri, il-membri tas-sottogrupp tas-“sherpa”, l-esperti u l-osservaturi fl-ambitu ta’ l-attivitajiet tal-grupp għandhom jiġu rimborżati mill-Kummissjoni f’konformità mar-regoli tal-Kummissjoni dwar il-kumpens ta’ spejjeż għal esperti esterni.
   Il-membri tal-grupp, il-membri tas-sottogrupp “sherpa”, l-esperti u l-osservaturi m’għandhomx jitħallsu għas-servizzi mogħtija.
   L-ispejjeż għal-laqgħat għandhom jiġu rrimborżati fil-limiti tal-baġit annwali allokat għall-grupp mid-dipartiment kompetenti tal-Kummissjoni.
   Artikolu 7
   Applikabilità
   Din id-Deċiżjoni għandha tapplika sa sentejn mill-jum ta’ l-addozzjoni tagħha.

      Magħmul fi Brussell, 14 ta’ Ġunju 2007.

            Għall-Kummissjoni

         Günter VERHEUGEN

            Viċi President

      (1)  COM(2005) 474 ta’ Ottubru 2005.

      (2)  ĠU L 396, 30.12.2006, p. 1; ikkoreġut bil-ĠU L 136, 29.5.2007, p. 3.

      (3)  ĠU L 317, 3.12.2001, p. 1. Id-Deċiżjoni kif emendata l-aħħar bid-Deċiżjoni 2006/548/KE, Euratom (ĠU L 215, 5.8.2006, p. 38).

      (4)  ĠU L 8, 12.1.2001, p. 1.


title: Deċiżjoni tal-Kunsill tat-12 ta’ Lulju 2016 li ġġedded il-Bord Amministrattiv taċ-Ċentru Ewropew għall-Iżvilupp tat-Taħriġ Vokazzjonali

text:
               26.7.2016

               MT

               Il-Ġurnal Uffiċjali tal-Unjoni Ewropea

               C 271/2

         DEĊIŻJONI TAL-KUNSILL
   tat-12 ta’ Lulju 2016
   li ġġedded il-Bord Amministrattiv taċ-Ċentru Ewropew għall-Iżvilupp tat-Taħriġ Vokazzjonali
   (2016/C 271/02)
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KEE) Nru 337/75 tal-10 ta’ Frar 1975 li jwaqqaf Ċentru Ewropew għall-Iżvilupp ta’ Taħriġ Professjonali, u b’mod partikolari l-Artikolu 4 tiegħu (1),
   Wara li kkunsidra n-nomina ppreżentata mill-Gvern Grieg,
   Billi:

               (1)

               Bid-Deċiżjonijiet tiegħu tal-14 ta’ Lulju 2015 (2) u tal-14 ta’ Settembru 2015 (3), il-Kunsill ħatar il-membri tal-Bord Amministrattiv taċ-Ċentru Ewropew għall-Iżvilupp ta’ Taħriġ Vokazzjonali għall-perijodu mit-18 ta’ Settembru 2015 sas-17 ta’ Settembru 2018.

               (2)

               Post ta’ membru fuq il-Bord Amministrattiv taċ-Ċentru huwa disponibbli għall-Greċja fil-kategorija tar-rappreżentanti tal-Gvern bħala riżultat tar-riżenja tas-Sur Dimitrios CHASAPIS.

               (3)

               Jenħtieġ li l-membri tal-Bord Amministrattiv taċ-Ċentru msemmi hawn fuq jinħatru għall-bqija tal-mandat attwali, li jiskadi fis-17 ta’ Settembru 2018,

         IDDEĊIEDA KIF ĠEJ:
   Artikolu 1
   Il-persuna li ġejja hija b’dan maħtura membru tal-Bord Amministrattiv taċ-Ċentru Ewropew għall-Iżvilupp ta’ Taħriġ Vokazzjonali għall-bqija tal-mandat, li jiskadi fis-17 ta’ Settembru 2018:
   RAPPREŻENTANTI TAL-GVERN:

               IL-GREĊJA

               Is-Sur Pafsanias PAPAGEORGIOU

         Artikolu 2
   Din id-Deċiżjoni għandha tiġi ppubblikata, għall-informazzjoni, f’Il-Ġurnal Uffiċjali tal-Unjoni Ewropea.

      Magħmul fi Brussell, it-12 ta’ Lulju 2016.

            Għall-Kunsill

            Il-President

         P. KAŽIMÍR

      (1)  ĠU L 39, 13.2.1975, p. 1.

      (2)  ĠU C 232, 16.7.2015, p. 2.

      (3)  ĠU C 305, 16.9.2015, p. 2.


title: Deċiżjoni tal-Kumitat Politiku u ta' Sigurtà (PESK) 2015/1916 tal-20 ta' Ottubru 2015 dwar l-istabbiliment tal-Kumitat ta' Kontributuri għall-missjoni ta' PSDK tal-Unjoni Ewropea f'Mali (EUCAP Sahel Mali) (EUCAP Sahel Mali/3/2015)

text:
               24.10.2015

               MT

               Il-Ġurnal Uffiċjali tal-Unjoni Ewropea

               L 280/28

         DEĊIŻJONI TAL-KUMITAT POLITIKU U TA' SIGURTÀ (PESK) 2015/1916
   tal-20 ta' Ottubru 2015
   dwar l-istabbiliment tal-Kumitat ta' Kontributuri għall-missjoni ta' PSDK tal-Unjoni Ewropea f'Mali (EUCAP Sahel Mali) (EUCAP Sahel Mali/3/2015)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Fir-rigward tad-Deċiżjoni tal-Kunsill 2014/219/PESK tal-15 ta' April 2014 dwar il-Missjoni ta' PSDK tal-Unjoni Ewropea f'Mali (EUCAP Sahel Mali) (1),
   Billi:

               (1)

               Skont l-Artikolu 10(3) tad-Deċiżjoni 2014/219/PESK, il-Kunsill awtorizza lill-Kumitat Politiku u ta' Sigurtà (“KPS”) sabiex jieħu deċiżjonijiet rilevanti għall-istabbiliment ta' Kumitat ta' Kontributuri (“KtK”) għal EUCAP Sahel Mali.

               (2)

               Il-Konklużjonijiet tal-Kunsill Ewropew ta' Göteborg tal-15 u s-16 ta' Ġunju 2001 stabbilixxew prinċipji gwida u arranġamenti għall-kontributi minn Stati terzi għall-missjonijiet tal-pulizija. Fl-10 ta' Diċembru 2002, il-Kunsill approva d-dokument intitolat “Konsultazzjonijiet u Modalitajiet għall-Kontribut ta' Stati mhux fl-UE għall-operazzjonijiet ċivili tal-UE ta' maniġġar ta' kriżijiet” li kompla jiżviluppa l-arranġamenti għall-parteċipazzjoni ta' Stati terzi fl-operazzjonijiet ċivili ta' maniġġar ta' kriżijiet, inkluż l-istabbiliment ta' KtK.

               (3)

               Il-KtK għandu jkun forum għad-diskussjoni tal-problemi kollha relatati mal-ġestjoni ta' kuljum ta' EUCAP Sahel Mali mal-Istati Terzi li jikkontribwixxu. Il-KPS, li jeżerċita l-kontroll politiku u d-direzzjoni strateġika ta' EUCAP Sahel Mali, għandu jieħu kont tal-fehmiet espressi mill-KtK,

         ADOTTA DIN ID-DEĊIŻJONI:
   Artikolu 1
   Stabbiliment
   1.   B'dan huwa stabbilit Kumitat ta' Kontributuri (“il-KtK”) għall-missjoni ta' PSDK tal-Unjoni Ewropea f'Mali (EUCAP Sahel Mali).
   2.   It-termini ta' referenza tal-KtK huma stabbiliti fid-dokument intitolat “Konsultazzjonijiet u Modalitajiet għall-Kontribut ta' Stati mhux fl-UE għall-operazzjonijiet ċivili tal-UE ta' maniġġar ta' kriżijiet”.
   Artikolu 2
   Kompożizzjoni
   1.   Il-membri tal-KtK għandhom ikunu dawn li ġejjin:

               (a)

               rappreżentanti tal-Istati Membri kollha, u

               (b)

               rappreżentanti ta' Stati terzi li jipparteċipaw fil- EUCAP Sahel Mali u li jipprovdu kontributi.

         2.   Rappreżentant tal-Kummissjoni Ewropea jista' wkoll jattendi għal-laqgħat tal-KtK.
   Artikolu 3
   Informazzjoni mill-Kap tal-Missjoni
   Il-Kap tal-Missjoni għandu jirċievi regolarment informazzjoni mill-KtK.
   Artikolu 4
   Presidenza
   Il-KtK għandu jkun ippresedut mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà jew ir-rappreżentant tiegħu jew tagħha.
   Artikolu 5
   Laqgħat
   1.   Il-KtK għandu jitlaqqa' mill-President fuq bażi regolari. Meta ċ-ċirkostanzi jitolbu dan, jistgħu jissejħu laqgħat ta' emerġenza fuq inizjattiva tal-President, jew fuq talba ta' membru.
   2.   Il-President għandu jiċċirkola minn qabel aġenda proviżorja u dokumenti relatati mal-laqgħa. Il-President għandu jkun responsabbli biex iwassal lill-KPS l-eżitu tad-diskussjonijiet tal-KtK.
   Artikolu 6
   Kunfidenzjalità
   1.   F'konformità mad-Deċiżjoni tal-Kunsill 2013/488/UE (2), ir-regoli ta' sigurtà tal-Kunsill għandhom japplikaw għal-laqgħat u l-proċedimenti tal-KtK. B'mod partikolari, ir-rappreżentanti fil-KtK għandhom ikunu fil-pussess ta' awtorizzazzjoni adegwata ta' sigurtà.
   2.   Id-deliberazzjonijiet fil-KtK għandhom ikunu koperti bl-obbligu ta' segretezza professjonali, sakemm il-KtK ma jiddeċidix unanimament mod ieħor.
   Artikolu 7
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-20 ta' Ottubru 2015.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 113, 16.4.2014, p. 21.

      (2)  Id-Deċiżjoni tal-Kunsill 2013/488/UE tat-23 ta' Settembru 2013 dwar ir-regoli tas-sigurtà għall-protezzjoni ta' informazzjoni klassifikata tal-UE (ĠU L 274, 15.10.2013, p. 1).


title: Deċiżjoni tal-Kunsill tal- 15 ta’ Ġunju 2009 li taħtar membru Spanjol u membru supplenti Spanjol fil-Kumitat tar-Reġjuni

text:
               17.6.2009

               MT

               Il-Ġurnal Uffiċjali tal-Unjoni Ewropea

               C 137/2

      DEĊIŻJONI TAL-KUNSILL

   tal-15 ta’ Ġunju 2009
   li taħtar membru Spanjol u membru supplenti Spanjol fil-Kumitat tar-Reġjuni
   2009/C 137/02
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta mill-Gvern Spanjol,
   Billi:

               (1)

               Fl-24 ta' Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2006 sal-25 ta' Jannar 2010 (1).

               (2)

               Konsegwentement għat-tmiem tal-mandat tas-Sur Emilio PÉREZ TOURIŇO sar vakanti siġġu ta' membru fil-Kumitat tar-Reġjuni. Konsegwentement għat-tmiem tal-mandat tas-Sur Julio César FERNÁNDEZ MATO sar vakanti siġġu ta' membru supplenti fil-Kumitat tar-Reġjuni,

         IDDEĊIEDA KIF ĠEJ:
   Artikolu 1
   Huma b'dan maħtura fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2010:

               (a)

               bħala membru:

                           —

                           Is-Sur Alberto NUŇEZ FEIJOO, Presidente de la Xunta de Galicia, Galicia,

                     u

               (b)

               bħala membru supplenti:

                           —

                           Is-Sur Jesús GAMALLO ALLER, Director General de Relaciones Exteriores y con la Unión Europea, Galicia,

         Artikolu 2
   Din id-Deċiżjoni għandu jkollha effett fil-jum tal-adozzjoni tagħha.

      Magħmula fil-Lussemburgu, 15 ta’ Ġunju 2009.

            Għall-Kunsill

            Il-President

         J. ŠEBESTA

      (1)  ĠU L 56, 25.2.2006, p. 75.